text:
Фото:
Өфө дәүләт иҡтисад һәм сервис академияһы ректоры Александр Дегтярев Юрий Сенкевич исемендәге премияға лайыҡ булды
Фото:
Туризм өлкәһенең иң яҡшы хеҙмәткәрҙәре 27 сентябрҙә, Бөтә донъя туризм көнөндә, билдәле сәйәхәтсе Юрий Сенкевич исемендәге премия менән тәбрикләнде. Тантаналы сара Мәскәүҙең «Президент-Отель» бинаһында үтте.
2011 йылда премияға дәғүә итеүселәрҙән илдең 44 субъектынан туроператорҙар, музейҙар, ҡунаҡханалар, туризм хаҡында яҙған киң мәғлүмәт сараларынан 164 заявка ҡабул ителгән. Наградалар 22 категория буйынса тапшырылды.
Иң күп заявкалар киләһе номинациялар буйынса бирелгән: «Иң яҡшы төбәк музейы», «Балалар һәм үҫмерҙәр туризмын үҫтереү өсөн», «Туризм һәм Рәсәй буйлап сәйәхәт ҡылыу тураһында иң яҡшы мәҡәлә өсөн», «Иң яҡшы туристик комплекс» һәм «Рәсәй төбәктәренең туристик ресурстарын әүҙем үҫтереү». Тәжрибәле жюри ағзалары тарафынан һайлап алынған лауреаттар һәм дипломанттар исемдәре аҙаҡҡаса сер итеп тотолдо.
Абруйлы премия лауреаттары араһында Башҡортостан Республикаһы вәкиле лә бар — Өфө дәүләт иҡтисад һәм сервис академияһы ректоры, профессор Александр Дегтярев, ул «Туризм буйынса белем биреүҙе үҫтереү өсөн» номинацияһында еңеү яуланы. Башҡортостан исеменән сығыш яһаған лауреатты тармаҡтың федераль структуралары етәкселәре һәм башҡа төбәктәрҙән хеҙмәттәштәре йылы тәбрикләне, сөнки Өфө дәүләт иҡтисад һәм сервис академияһының туристик ресурстарға бай булған төбәктә туризм индустрияһын формалаштырыуға һәм үҫтереүгә индергән өлөшө киң билдәле, тип хәбәр итте «Башинформ» агентлығына Башҡортостан Республикаһының РФ Президенты янындағы Тулы хоҡуҡлы вәкиллегенең ижтимағи-сәйәси бүлеге начальнигы Азат Ғафуров.
Милли туристик премия 2002 йылда Туризм буйынса федераль агентлыҡ тарафынан туристик индустрияны үҫтереүҙә ҡаҙаныштарҙы дәртләндереү, хеҙмәтләндереү сифатын арттырыу, Рәсәйҙең бөтә төр туризмын үҫтереү маҡсатында булдырылған. Бер йылдан уға билдәле сәйәхәтсе, ғилми хеҙмәткәр һәм 123 илдә булған тележурналист Юрий Сенкевич исеме бирелгән.
Премия йола буйынса 1979 йылда Бөтә донъя туристик ойошмаһының Генераль ассамблеяһы тарафынан булдырылған 27 сентябрҙә билдәләнгән Бөтә донъя туризм көнөнә ҡарата бирелә.


c: text/html

text:
Волга буйы федераль округының Башҡортостан кадет корпусын яңыртыуға 350 миллион һумға яҡын аҡса бүленәсәкФото: Олег Яровиков
Волга буйы федераль округының Башҡортостан кадет корпусын яңыртыуға 350 миллион һумға яҡын аҡса бүленәсәк
Волга буйы федераль округының Башҡортостан кадет корпусын яңыртыуға 350 миллион һумға яҡын аҡса бүленәсәкФото: Олег Яровиков
Волга буйы федераль округының Башҡортостан кадет корпусын яңыртыуға кәм тигәндә 350 миллион һум аҡса бүленәсәк. Яңыртыу эштәре федераль һәм республика бюджеттары, шулай уҡ бюджеттан тыш средстволар иҫәбенә үткәреләсәк. Был хаҡта Башҡортостан Президенты Рөстәм Хәмитов дүшәмбе, 2 сентябрҙә, Ишембайҙа журналистар менән аралашыу барышында белдерҙе.
РФ Президентының Волга буйы федераль округындағы Тулы хоҡуҡлы вәкиле Михаил Бабич һүҙҙәренсә, корпусты үҫтереү буйынса өс йылға иҫәпләнгән программа ҡабул ителәсәк.
— Ағымдағы йыл аҙағынаса физика, химия, лингафон, информатика бүлмәләрен йыһазландырыу буйынса финанслауҙы тәьмин итәсәкбеҙ. Йоҡо һәм уҡытыу бүлмәләренең дә матди базаһын яңыртасаҡбыҙ. Шулай уҡ физкультура-сәләмәтләндереү комплексын төҙөү федераль бюджеттан финансланасаҡ. Ғәҙәттән тыш хәлдәр министрлығы махсус спорт манежын булдырыу буйынса ҡарар ҡабул итте, — тине Михаил Бабич.
Рәсәй Президентының Волга буйы федераль округындағы Тулы хоҡуҡлы вәкиле иҫәпләүенсә, кадет корпусында балаларға юғарыраҡ кимәлгә күтәрелергә мөмкинлек биргән тейешле мөхит булдырырға кәрәк. Бының өсөн учреждениеның матди-техник базаһын нығытыу, тейешле көнкүреш шарттарын булдырыу, белем биреү процесын яҡшы кимәлдә ойоштороу мөһим.
Башҡортостан Президенты Рөстәм Хәмитов һүҙҙәренсә, балаларға был өлкәләге иң яҡшы ҡаҙаныштар менән танышыу мөмкинлеге лә биреләсәк. Улар өсөн төрлө экскурсиялар һәм осрашыуҙар үткәреү планлаштырыла. Республика етәксеһе билдәләүенсә, бында белем алыу, хеҙмәт һәм спорт менән шөғөлләнеү, артабан юғары уҡыу йорттарына уҡырға инеү өсөн тейешле шарттар булдырыласаҡ. Уртаҡ тырышлыҡтар менән заманса уҡыу йортон булдыра аласаҡбыҙ, тине Рөстәм Хәмитов.

robotstxt: allowed

filter: keep


text:
Баймаҡ районында хеҙмәт шарттарын һәм хеҙмәт һаҡлауҙы яҡшыртыу программаһы ҡабул ителде
Баймак районында 2012-2016 йылдарға Хеҙмәт шарттарын һәм хеҙмәт һаҡлауҙы яҡшыртыу программаһы ҡабул ителде.
2009-2011 йылдарға иҫәпләнгән ошондай уҡ программаны тормошҡа ашырыу һиҙелерлек һөҙөмтәләр биргәйне. Был осорҙа 28 ойошма хеҙмәт шарттары буйынса эш урындарына аттестация үткәрҙе, ошо рәүешле аттестацияланған эш урындарында эшләгән хеҙмәткәрҙәр иҫәбе 10-дан 40 процентҡа тиклем артты (эшләүселәрҙең дөйөм иҫәбенән). Хеҙмәткәрҙәрҙе махсус кейем, аяҡ кейеме һәм башҡа индивидуаль һаҡлау саралары менән тәьмин итеү яҡшырҙы. Мәҫәлән, ҙур һәм уртаса предприятиелар буйынса эшселәрҙе махсус эш кейеме менән тәьмин итеү 2011 йылда норманан 78 процентты тәшкил иткән (2009 йылда был күрһәткес 55 процентҡа тиң булған). Районда етәкселәрҙе һәм хеҙмәт һаҡлау буйынса белгестәрҙе уҡытыуға ныҡлы иғтибар бирелә. Программаның мөһим күрһәткесенең береһе — эшкә һәләтле халыҡтың сәләмәтлек торошо, ул иң элек профессиональ ауырыуҙар күрһәткесе буйынса баһалана. 2009-2011 йылдарҙа был мәсьәләләр муниципаль район хакимиәтенең хеҙмәт һаҡлау буйынса ведомство-ара комиссияларында күп тапҡыр ҡаралды.
2012-2016 йылдарға иҫәпләнгән хеҙмәт шарттарын һәм хеҙмәт һаҡлауҙы яҡшыртыу буйынса райондың яңы программаһы был юҫыҡтағы эштәрҙе әүҙемләштереүгә йүнәлтелгән. Уның төп башҡарыусылары — Баймаҡ районының бөтә төр милек формаһындағы предприятиелары һәм ойошмалары. Программа үтәлешенә контроль муниципаль райондың хеҙмәт һаҡлау буйынса ведомство-ара комиссияһына йөкмәтелгән.


text:
Фото:
Башҡортостан Президенты Туризм буйынса агентлыҡ етәксеһенең яңы урынбаҫарын тәғәйенләне
Фото:
Башҡортостан Президенты Рөстәм Хәмитов үҙенең бойороғо менән БР Туризм буйынса агентлығы етәксеһе урынбаҫары итеп Сергей Клименконы тәғәйенләне.
Сергей Михайлович Клименко 1981 йылда Өфөлә тыуған. Өфө дәүләт авиация техник университетын тамамлай, маркетолог квалификацияһына эйә.
Хеҙмәт эшмәкәрлеген 2002 йылда «Вся Уфа» продюсер үҙәге» муниципаль унитар предприятиеһында хәбәрсе булып башлай.
2004 – 2008 йылдарҙа «Башҡортостан» телерадиокомпанияһы дәүләт унитар предприятиеһында эшләй.
2009 йылдан — «Эфир» телерадиокомпанияһы» яуаплылығы сикләнгән йәмғиәте директоры.


text:
Өфө ҡыҙы «Мисс Рәсәй 2016» гүзәллек конкурсының һайлап алыу турында ҡатнаша Фото: Бәйләнештә
Өфө ҡыҙы «Мисс Рәсәй 2016» гүзәллек конкурсының һайлап алыу турында ҡатнаша
Өфө ҡыҙы «Мисс Рәсәй 2016» гүзәллек конкурсының һайлап алыу турында ҡатнаша Фото: Бәйләнештә
ӨФӨ, 2016 йыл, 18 ғинуар. /«Башинформ» мәғлүмәт агентлығы, Эльмира Сабирова/.
22 йәшлек Өфө ҡыҙы Гөлнур Зиннәтова «Мисс Рәсәй 2016» гүзәллек конкурсының һайлап алыу турында ҡатнаша. Бәйгене Woman.ru интернет журналы уҙғара. Баҫма конкурстың партнеры булып тора. Иң күп тауыш йыйған өс һылыуҡай Мисс Рәсәй исеменә дәғүә итәсәк.
Бөгөнгә Гөлнур тауыштар һаны буйынса алтынсы урынды биләй.
«Миңә тауыш биреүҙә ярҙам итегеҙ! Өс музыка ҡоралында (фортепиано, флейта, аккордеон) уйнайым — һөнәрем буйынса музыка уҡытыусыһымын, бейеү, бокс менән мауығам. Дуҫтарыма һәм ғаиләмә төрлө илдәрҙән матур открыткалар ебәрергә хыялланам», — тип яҙа Өфө ҡыҙы.
Тауыш биреү 19 февралгә тиклем дауам итә. Ҡыҙға ярҙам итеү өсөн махсус һылтанма менән файҙаланыу зарур.
«Һылыуҡай-2012» телевизион матурлыҡ конкурсында Гөлнур «Нәфис һылыуҡай» исеменә лайыҡ булғайны.


text:
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙеФото: Олег Яровиков
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙе
Рөстәм Хәмитов Бөйөк Еңеүҙең 70 йыллығына әҙерләнеү һәм уны байрам итеү буйынса ойоштороу комитетының ултырышын үткәрҙеФото: Олег Яровиков
ӨФӨ, 2015 йыл, 3 апрель. /«Башинформ» мәғлүмәт агентлығы, Илья Спиридонов/.
3 апрелдә республика Хөкүмәте йортонда Башҡортостан Башлығы Рөстәм Хәмитов Бөйөк Ватан һуғышында Еңеүҙең 70 йыллығына әҙерләнеү һәм уны байрам итеү буйынса республика ойоштороу комитетының өсөнсө ултырышын үткәрҙе. Унда Башҡортостан Хөкүмәте ағзалары, министрлыҡтар һәм ведомстволар етәкселәре, шулай уҡ йәмәғәт ойошмалары вәкилдәре ҡатнашты. Ултырышта байрам сараларына әҙерлек, һуғыш ветерандарын торлаҡ менән тәьмин итеү һәм йәштәрҙе илһөйәрлек рухында тәрбиәләү мәсьәләләре тикшерелде.
Башҡортостандың Төҙөлөш һәм архитектура буйынса дәүләт комитеты рәйесенең беренсе урынбаҫары Николай Гавва һуғыш ветерандарының фатир мәсьәләләре нисек хәл ителеүе хаҡында һөйләне. 2010 йылдан алып 2015 йылдың аҙағына тиклем 10 меңдән ашыу Бөйөк Ватан һуғышы ветерандары һәм уларҙың тол ҡатындары торлаҡ шарттарын яҡшыртасаҡ. 2015 йылдың 1 мартына торлаҡ менән тәьмин итеү буйынса дәүләт ярҙамы алыуға хоҡуҡлы граждандарҙың дөйөм һаны 1764 кеше тәшкил итә.
– Бөйөк Ватан һуғышында ҡатнашыусыларҙың һәм уларҙың тол ҡатындарын торлаҡ менән тәьмин итеү өсөн федераль бюджеттан республикаға 1 миллиард 573 миллион һум аҡса бүленде, – тип хәбәр итте Рөстәм Хәмитов. – Был быйыл 1 300-гә яҡын ветерандың торлаҡ мәсьәләһен хәл итергә мөмкинлек бирәсәк. Әммә ошо аҡсалар ғына етмәй. Беҙҙә шундай торлаҡҡа хоҡуҡлы тағы 500 самаһы ветеран бар. Уҙған йылдың аҙағында республиканың Рәсәй Төҙөлөш һәм торлаҡ-коммуналь хужалыҡ министрлығына ебәргән ғаризаһына кире яуап килде. Мөрәжәғәтте ҡабаттан әҙерләргә кәрәк.
– Исемлектең даими артыуын иҫәпкә алып, 25 мартта Рәсәйҙең Төҙөлөш һәм торлаҡ-коммуналь хужалыҡ министрлығына өҫтәмә финанс ғаризаһы ебәрелде, – тип яуапланы Николай Гавва.
Башҡортостан Республикаһы Эҙәрмәндәр отрядтарының төбәк йәмәғәт фонды советы рәйесе Илдар Бикбаев ойоштороу комитеты ултырышында йәштәрҙе хәрби-патриотик рухта тәрбиәләү тәжрибәһе менән уртаҡлашты.
Республика мәғариф министрының беренсе урынбаҫары Айбулат Хажин тимурсылар хәрәкәте тураһында һөйләне. Уның һүҙҙәренсә, йыл һайын 270 меңдән ашыу уҡыусы өлкәндәргә ярҙам итеүҙә әүҙем ҡатнаша.
Башҡортостандың хәрби комиссары Анатолий Балтинский Ленин исемендәге майҙанда тантаналы парадҡа әҙерлек һәм республикала зыяраттарындағы туғанлыҡ ҡәберҙәрен тәртипкә килтереү хаҡында мәғлүмәт бирҙе.
Республиканың мәҙәниәт министры Әминә Шафиҡова, Өфө хакимиәте башлығы Ирек Ялалов Бөйөк Ватан һуғышында Еңеүҙең 70 йыллығына бағышланған мәҙәни саралар һәм патриотик акциялар тураһында һөйләне.
– 8 һәм 9 майҙа Өфөгә тантаналы сараларҙа ҡатнашыу өсөн республика район-ҡалаларынан 300 кеше килә. Ветерандарҙы медицина хеҙмәткәрҙәре оҙатып йөрөргә тейеш, – тине Рөстәм Хәмитов. – 3 майҙан 12-нә тиклем һуғышта ҡатнашыусылар һәм инвалидтар, шулай уҡ уларҙы оҙатып йөрөүселәр өсөн бушлай юл йөрөүҙе тәьмин итергә кәрәк. Бының өсөн төбәк кимәлендәге ведомство-ара штаб булдырылған. Муниципалитеттарҙа ла шундай штабтар эшләргә тейеш. Төп транспорт предприятиеһы итеп «Башавтотранс» ДУП-һы билдәләнгән.


text:
Халыҡ-ара балаларҙы яҡлау көнө менән!
Башҡортостан Президенты Мортаза Рәхимов республика халҡын 1 июндә билдәләнгән Халыҡ-ара балаларҙы яҡлау көнө менән ҡотланы. Ҡотлауҙа шулай тиелә:
"Хөрмәтле республика халҡы! Ҡәҙерле дуҫтар!
Һеҙҙе балалар йылмайыуы, күңел күтәренкелеге һәм изгелек менән тулы иң шатлыҡлы байрамдарҙың береһе — Халыҡ-ара балаларҙы яҡлау көнө менән ихлас ҡотлайым! Ул беҙгә, өлкәндәргә, балаларыбыҙҙың ғүмере, сәләмәтлеге һәм именлеге өсөн ҙур яуаплылыҡ хаҡында иҫкә төшөрә.
Әсәлеккә һәм балалыҡҡа төрлө яҡлап ярҙам итеү республикалағы дәүләт сәйәсәтенең мөһим йүнәлеше булып тора. Беҙҙә "Башҡортостан Республикаһы балалары" Президент программаһы, балаларҙың сәләмәтлеген һаҡлауға, күп балалы һәм инвалид балалар тәрбиәләгән ғаиләләргә адреслы ярҙам күрһәтеүгә йүнәлтелгән тиҫтәләгән республика һәм муниципаль программа тормошҡа ашырыла.
Республиканың йәш халҡы сәләмәт һәм белемле булып үҫһен өсөн яңы мәктәптәр һәм балалар баҡсалары, заманса физкультура-һауыҡтырыу комплекстары һәм башҡа спорт ҡоролмалары төҙөлә. Балаларҙы ижади яҡтан үҫтереү өсөн төрлө конкурстар үткәрелә, премиялар һәм гранттар тапшырыла. Һәр йәй барлыҡ мәктәп уҡыусыларына тиерлек шифаханаларҙа, профилакторийҙарҙа һәм йәйге лагерҙарҙа ял итеү һәм сәләмәтлеген нығытыу мөмкинлеге бирелә. Етем һәм ата-әсә ҡарауынан мәхрүм ҡалған балаларға социаль ярҙам күрһәтеүгә айырым иғтибар бүленә.
Ошо иҫтәлекле көндә атайҙарға һәм әсәйҙәргә, олатайҙарға һәм өләсәйҙәргә, балалар иғтибар һәм хәстәрлек менән солғап алынған һәм үҙҙәренең ижади һәм интеллектуаль ҡеүәтен тулыһынса тормошҡа ашыра алған ғаиләләрҙәге һәм коллективтарҙағы өлкәндәргә тәрән рәхмәт һүҙҙәрен еткерәм.
Балаларға һөйөү һәм ғаилә йылыһы биреп, дәүләт ярҙамы күрһәтеп, тормошо, белем һәм тәрбиә алыуы өсөн шарттар тыуҙырып, улар өлкән быуындың данлы традицияларын дауам итер, яҡшы кешеләр, тыуған Башҡортостаныбыҙҙың һәм бөтә Рәсәйҙең ысын ватансылары булып үҫер, тип ныҡлы ышанабыҙ!
Башҡортостан Республикаһы Президенты М. Рәхимов".


text:
Төбәк хужалыҡтары йыл башынан алып 16 мең тоннанан ашыу һөт һатты
2014 йыл башынан алып Башҡортостан хужалыҡтары 16,3 мең тоннанан ашыу һөт һатты. Республика буйынса тулайым һауым был ваҡыт эсендә 39,6 мең тоннанан ашты, уларҙың ауыл хужалығы предприятиелары һәм крәҫтиән (фермер) хужалыҡтары өлөшөнә 17,5 мең тонна самаһы тура килә, тип хәбәр иттеләр БР Ауыл хужалығы министрлығының матбуғат хеҙмәтенән.
Бөгөнгө көнгә республикала 2014 йылдың беренсе көнөнән алып мең тоннанан ашыу һөт һауып алыусы һәм һатыусы ике район иҫәпләнә – ул Стәрлетамаҡ (1145 һәм 1072 тонна) һәм Саҡмағош (1283 һәм 1171 тонна) райондары.
Ғинуар башынан алып халыҡтан мең тоннанан ашыу һөт һатып алынған. Шул уҡ ваҡытта, һөттөң иң күберәген Ишембай, Учалы һәм Шаран райондары халҡы – 80 тоннанан алып 97 тоннаға тиклем тапшырҙы.


text:
Өфө торбаларына тәүге йылы килде
Өфөлә тәүге 10 бинаға бөгөн йылы килде. Был турала иртән Өфө хакимиәтендәге оператив кәңәшмәлә уның башлығы Павел Качкаев хәбәр итте.
Уның әйтеүенсә, йылы балалар һәм медицина учреждениеларына бирелгән. Улар иҫәбендә 17-се ҡала балалар клиник дауаханаһының бала табыу бүлеге, 4-се бала табыу йорто, 2-се балалар йорто, шулай уҡ бер нисә балалар баҡсаһы һәм балалар хеҙмәтләндерелгән дауалау учреждениелары. Яҡын арала йылыны башҡа төрлө учреждениелар ҙа ала башлаясаҡ.


text:
Өфөлә дүртенсе тапҡыр «Һөт иле» фестивале ойошторола Фото: Андрей Старостин
Өфөлә дүртенсе тапҡыр «Һөт иле» фестивале ойошторола
Өфөлә дүртенсе тапҡыр «Һөт иле» фестивале ойошторола Фото: Андрей Старостин
ӨФӨ, 2016 йыл, 4 август. /«Башинформ» мәғлүмәт агентлығы, Әлим Фәйезов/.
Быйыл Өфөлә «Һөт иле» фестивале 3 сентябрҙә Салауат Юлаев майҙанында үтә, тип хәбәр итә «Комсомольская правда-Уфа» гәзите сайты.
Әле фестивалгә тулы әҙерлек бара, байрамды ойоштороусылар сараның «Бәйләнештә» социаль селтәрендәге рәсми төркөмөндә ирекмәндәр йыя.
Фестиваль баш ҡалала дүртенсе тапҡыр уҙғарыла. Былтыр «Һөт иле»ндә 40 меңдән ашыу кеше ҡатнашҡан. Һөт почтаһы бүлексәһенән 1000-гә яҡын открытка ебәрелгән.
Башҡортостандың Сауҙа-сәнәғәт палатаһы мәғлүмәттәре буйынса, байрамда 10 тонна һөт эселгән. Өфөләр 44 тонна самаһы һөт аҙығын, биш тоннаға яҡын аҡ май, 2,6 тоннанан күберәк ҡаты сыр, тоннаға яҡын йомшаҡ сыр, 1,9 тонна туңдырма, 14 мең банка ҡуйыртылған һөт, 3,5 тоннанан ашыу ҡымыҙ һәм бер тонна кәзә һөтөн тәмләп ҡараған. Бынан тыш, фестивалгә килеүселәр ГТО нормаларын тапшырҙы, фитнес майҙансығындағы күнекмәлә, балалар иһә төрлө конкурстарҙа ҡатнашты.
Сараны ойоштороусылар — Башҡортостан Хөкүмәте, Өфө хакимиәте, Һөт етештереүселәрҙең милли союзы, Башҡортостандың Сауҙа-сәнәғәт палатаһы.


text:
Рөстәм Хәмитов Һиндостандың Рәсәйҙәге илсеһе Пунди Шринивасан Рагхаван менән осрашты Фото: Андрей Старостин
Рөстәм Хәмитов Һиндостандың Рәсәйҙәге илсеһе Пунди Шринивасан Рагхаван менән осрашты
Рөстәм Хәмитов Һиндостандың Рәсәйҙәге илсеһе Пунди Шринивасан Рагхаван менән осрашты Фото: Андрей Старостин
ӨФӨ, 2015 йыл, 3 февраль. /«Башинформ» мәғлүмәт агентлығы, Илья Спиридонов/.
2 февралдә Республика йортонда Башҡортостан Башлығы Рөстәм Хәмитов Һиндостандың Рәсәй Федерацияһындағы Ғәҙәттән тыш һәм Тулы хоҡуҡлы илсеһе Пунди Шринивасан Рагхаван менән осрашты. Осрашыуҙа яҡтар сәнәғәт һәм сауҙа-иҡтисади хеҙмәттәшлек йүнәлештәрен тикшерҙе.
– Уҙған йылда Һиндостан менән Башҡортостан бизнесы араһындағы сауҙа күләме 400 миллион доллар тәшкил иткән. Был 2013 йылға ҡарағанда ике тапҡырға күберәк. Ошо һанды тағы ике тапҡырға арттырһаҡ, яҡшы булыр ине, – тип билдәләне төбәк етәксеһе.
Рөстәм Хәмитов һәм Пунди Шринивасан Рагхаван хеҙмәттәшлек өсөн уңышлы йүнәлештәрҙе атаны.
– Беҙҙе һеҙҙең илдән инвесторҙар йәлеп итеү ҡыҙыҡһындыра. Дарыуҙар етештереү, пластик төргәктәге инфузия иретмәләрен етештереү буйынса завод төҙөү кеүек хеҙмәттәшлек өлкәләрен ҡарарға мөмкин. Беҙ эш өсөн уңайлы шарттар булдырырға әҙер, – тине республика Башлығы.
– Беҙ фармацевтика, мәғлүмәт технологиялары, ауыл хужалығы кеүек хеҙмәттәшлек өлкәләрен ҡарайбыҙ. Улар Башҡортостан Республикаһы менән Һиндостан араһындағы иҡтисади хеҙмәттәшлек өсөн ҙур мөмкинлек бирә, – тине Һиндостан илсеһе журналистарға осрашыу һуңында.
Яҡтар 2015 йылдың июлендә Өфөлә үтәсәк ШОС һәм БРИКС саммиттары Башҡортостан менән Һиндостан араһындағы партнерлыҡ мөнәсәбәттәрен нығытыуға булышлыҡ итәсәк, тигән фекергә килде. Пунди Шринивасан Рагхаван иҡтисади хеҙмәттәшлекте ил кимәлендә генә түгел, төбәктәр кимәлендә лә киңәйтергә кәрәк тип белдерҙе.
– Белеүемсә, Башҡортостан Республикаһы Һиндостандағы Харьяна штаты менән тығыҙ мөнәсәбәттәр булдырырға теләй. Беҙ бының өсөн барыһын да эшләйәсәкбеҙ, – тип һыҙыҡ өҫтөнә алды илсе.
Һиндостандың республика тышҡы сауҙа тауар әйләнешендәге өлөшө 3 процент (етенсе урын) тәшкил итә. 2014 йылдың 11 айында сауҙа итеү күләме 397,6 миллион доллар тәшкил итте. Ошо сумманың 95 проценттан ашыуы экспортҡа тура килә. Башҡортостан Һиндостанға машиналар һәм ҡорамалдар, шул иҫәптән авиация двигателдәре, химия һәм металлургия сәнәғәте продукцияһы һата. Республикабыҙға машиналар эшләү, органик булмаған химия продукцияһы, металл изделиелары индерелә. Башҡортостан биләмәһендә 10 берлектәге предприятие эшләй.


text:
Фото:
Баймаҡ районында ҡоролоҡ буйынса штаб ултырышы үтәсәк
Фото:
13 августа Баймаҡ районында Башҡортостан республикаһының айырым биләмәләрендә кире һауа шарттарының эҙемтәләрен бөтөрөү буйынса оператив төркөм ултырышы үтәсәк. БР Ауыл хужалығы министрлығының матбуғат хеҙмәтенән хәбәр итеүҙәренсә, был ултырыш Урал аръяғы райондарында ужым культураларын сәсеү мәсьәләләренә арналасаҡ.
Практик семинарҙа муниципаль район башлыҡтары, БР Ауыл хужалығы министрлығы белгестәре, район ауыл хужалығы идаралыҡтары (бүлектәре) начальниктары, баш агрономдары, хужалыҡ етәкселәре ҡатнашасаҡ.
Кире һауа шарттарының эҙемтәләрен бөтөрөү юлдарынан тыш, ауыл хужалығы предприятиеларының һөт заводтары менән хеҙмәттәшлеге, производство торошо, Баймаҡ районы предприятиеларында ужым культураларын үҫтереү тәжрибәһе, Урал аръяғы шарттарында ужым культураларын үҫтереү мәсьәләләре тикшереләсәк. Белгестәр арыш, бойҙай, тритикале кеүек ужым культураларының селекция торошо һәм үҫеше перспективалары, орлоҡсолоғо буйынса фекер алышасаҡ.


text:
Фёдор Шаляпин исемендәге I Халыҡ-ара вокалсылар конкурсының тамашасылар һөйөүе призы Өфөлә ҡалды
Фёдор Шаляпин исемендәге I Халыҡ-ара вокалсылар конкурсының тамашасылар һөйөүе призы Өфөлә ҡалды.
Уға конкурстың иң йәш ҡатнашыусыһы, Өфө сәнғәт училищеһын тамамлаған Айгөл Әхмәтшина лайыҡ булды. Шулай уҡ ул «Өмөт» призын яуланы.
Гран-при быйыл бер кемгә лә бирелмәне. Башҡортостандың халыҡ артисы Асҡар Абдразаҡов етәкселегендәге баһалама ағзалары еңеүселәрҙе ҡотлап, уларға изге теләктәрен еткерҙе. XV Халыҡ-ара опера сәнғәте фестивале гала-концерт менән тамамланды. Конкурс лауреаттары һәм төрлө төбәктәрҙең опера театры йондоҙҙары рус һәм сит ил композиторҙары операларынан ариялар башҡарҙы. Сәнғәт күгендә яңы йондоҙҙар ҡабынды, Өфө иһә тағы ла бер халыҡ-ара конкурс менән байыны.


text:
Республиканың Үҙәк һайлау комиссияһы Дәүләт Йыйылышы депутаттарын өҫтәмә һайлауҙа кандидаттарҙы йәрәбәгә саҡыра Фото: автор фотоһы
Республиканың Үҙәк һайлау комиссияһы Дәүләт Йыйылышы депутаттарын өҫтәмә һайлауҙа кандидаттарҙы йәрәбәгә саҡыра
Республиканың Үҙәк һайлау комиссияһы Дәүләт Йыйылышы депутаттарын өҫтәмә һайлауҙа кандидаттарҙы йәрәбәгә саҡыра Фото: автор фотоһы
ӨФӨ, 2016 йыл, 12 август. /«Башинформ» мәғлүмәт агентлығы, Арина Рәхимҡолова/.
Башҡортостандың Үҙәк һайлау комиссияһы республика Дәүләт Йыйылышы депутаттарын өҫтәмә һайлауҙа теркәлгән кандидаттарҙы йәрәбә һалыуҙа ҡатнашырға саҡыра. Инорс һәм Нарыш һайлау округтары буйынса кандидаттар араһында түләүһеҙ баҫма майҙан һәм эфир ваҡыты бүленә.
16 августа киске сәғәт 5-тә Башҡортостандың Үҙәк һайлау комиссияһында барыһы өсөн дә эфир ваҡыты буйынса йәрәбә була. Гәзиттәрҙә урындар бүлеү төрлө ваҡытҡа тәғәйенләнгән. 2-се Инорс һайлау округы буйынса теркәлгән кандидаттар 15 августа көндөҙгө сәғәт 4-кә Үҙәк һайлау комиссияһына йыйыла. 19-сы Нарыш һайлау округы буйынса күрһәтелгәндәр өсөн Йәрмәкәй районының (15 августа иртәнге сәғәт 10-да), Октябрьский ҡалаһының (17 августа көндөҙгө сәғәт 12-лә), Туймазы районының территориаль һайлау округтарында (15 августа иртәнге сәғәт 11-ҙә) йәрәбә үткәреү урындары ҡаралған.


text:
Фото:
Илдар Замалетдинов БР Торлаҡ күҙәтеүе буйынса дәүләт комитеты рәйесе итеп тәғәйенләнде
Фото:
Башҡортостан Президенты Рөстәм Хәмитов 2012 йылдың 16 майындағы Указы менән бығаса БР Дәүләт торлаҡ инспекцияһы начальнигы вазифаһын биләгән Илдар Замалетдиновты Башҡортостан Республикаһының Торлаҡ күҙәтеүе буйынса дәүләт комитеты рәйесе итеп тәғәйенләне. Указ ҡул ҡуйған көндән үҙ көсөнә инде, тип хәбәр иттеләр төбәк башлығының матбуғат хеҙмәтенән.
Республика башлығының икенсе Указы менән БР Дәүләт торлаҡ инспекцияһы Башҡортостан Республикаһының Торлаҡ күҙәтеүе буйынса дәүләт комитеты итеп үҙгәртелде.
Биографик белешмә. Замалетдинов Илдар Ғәҙелйән улы 1958 йылда Ейәнсура районында тыуған. Башҡортостан ауыл хужалығы институтын тамамлаған. 2008 йылдан әлегә тиклем республиканың Дәүләт торлаҡ инспекцияһы начальнигы, баш дәүләт торлаҡ инспекторы булып эшләне.


text:
Нияз Мәжитов: Беҙ Рәсәй составында иҡтисади бойондороҡһоҙ республика булырға теләйбеҙ
— Беҙ тулы суверенитетҡа дәғүә итмәйбеҙ, беҙ Рәсәй Федерацияһы составында иҡтисади бойондороҡһоҙ республика ғына булырға теләйбеҙ, — тине бөгөн БР Фәндәр академияһының вице-президенты, тарих фәндәре докторы Нияз Мәжитов, Өсөнсө Бөтә донъя башҡорттары ҡоролтайының «Хәҙерге шарттарҙа башҡорт халҡының үҫеш нигеҙе булараҡ, тарихи һәм рухи мираҫ» секцияһы эше барышында Башҡортостан суверенитеты тураһында үҙ фекерен белдереп.
Секция ултырышында ҡатнашыусылар иғтибарына тәҡдим ителгән төп тема ентекле өйрәнеүҙе талап иткән киң мәсьәләләр спектрын индерә. Уларҙың күбеһе III Бөтә донъя башҡорттары ҡоролтайына әҙерлек барышында бер нисә тапҡыр тикшерелде лә инде.
Бөгөн секция ултырышы эшендә күренекле ғалимдар һәм йәмәғәт эшмәкәрҙәре лә ҡатнаша. Улар иҫәбендә Башҡортостан Республикаһы мосолмандарының Диниә назараты рәйесе, мөфтөй Нурмөхәмәт Ниғмәтуллин, БР Хөкүмәте ҡарамағындағы Архив эштәре буйынса идаралыҡ начальнигы Әхмәт Хисмәтуллин, Башҡорт дәүләт университеты профессоры Ғиният Ҡунафин, Әхмәт-Зәки Вәлидиҙең улы, Билькент университеты профессоры Сүбидәй Туған һәм башҡалар – дөйөм алғанда 130-лап кеше.
— Халҡыбыҙ сифат яғынан яңы үҫеш кимәленә күтәрелә, — тине Нияз Мәжитов. — Беҙ үҙ тарихыбыҙҙы, мәҙәниәтебеҙҙе тергеҙеү өсөн сығыш яһайбыҙ, башҡорт халҡының ихтыярын асыҡ сағылдырабыҙ. Һуңғы ваҡытта беҙҙе дәүләт власы федераль органдарының айырым вәкилдәре илдең төп халыҡтарының тарихын һәм мәҙәниәтен юҡ итеүгә, уларҙың милли байлығын тарҡатыуға килтерерлек аҙымдар яһауы борсой. Мәҫәлән, билдәле бер әҙәмдәр яғынан мәғрифәтселәребеҙҙең, атап әйткәндә, хеҙмәттәре һәм идеялары ватан федерализмы нигеҙенә һалынған Әхмәт-Зәки Вәлиди исеменә ҡара яғырға маташыуҙар бик хәүефле булып тойола.
Нияз Мәжитов һүҙҙәренә ҡарағанда, съезда ҡатнашыусыларҙы мәғариф системаһында төбәк компонентын ҡыҫырыҡлауҙары бик борсой.
— Әгәр бөтә төбәктәрҙә Рәсәй балаларына белем биреү, «Урал-Батыр» кеүек эпостарҙың әһәмиәтен, Мифтахетдин Аҡмулла, Шәйехзада Бабич кеүек мәғрифәтселәрҙең ижадын һанға һуҡмайынса, рус әҙәбиәте, тарихы һәм мәҙәниәте менән генә сикләнһә, ватан мәғариф системаһы бик күпте юғалтасаҡ. Һәм бынан тотош Рәсәй тарихы отоласаҡ.


text:
Башҡортостанда һөжүмдәр йышайҙы
Өфөда көпә-көндөҙ балалар тауарҙары кибете һатыусыһын үлтереп киткәндәр.
Иң ғәжәпләндергәне шунда - был кибет Эске эштәр министрлығы эргәһендә, бернисә метр ғына алыҫлыҡта. Был тирәлә һәр метр һайын тиерлек видеокүҙәтеҙ ҡоролмалары ла бар. Әммә 25 йәшлек һатыусы ҡыҙҙы үлтереүселәрҙе бер кем дә күрмәгән.
Ошо ваҡиғаның иртәгәһенә Нефтекама ҡалаһында ла ошоға оҡшаш хәл булған. Элек хөкөм ителгән, әлеге мәлдә асарбаҡлыҡ рәүешендә көн күргән кеше дарыуханала фармацевт ҡыҙҙы үлтерә. Ул бысаҡ менән 12 тапҡыр сәнсә.
Ҡулға алғанда асарбаҡтан 14 мең һум аҡса, һәләк булған ҡыҙҙың алтын биҙәнгестәре, дарыуҙар, аҙғынлығын ҡәнәғәтләндереү өсөн кәрәк-яраҡтар һәм теш щеткаһы табыла. Енәйәтсе аптекаға һөжүм итеп кенә ҡалмай, эҙен юйыу өсөн ут та төртә. Ике осраҡта ла һәләк булған ҡыҙҙарға 25-әр йәш.


text:
Өфөнән Мәскәүгә тағы бер авиарейс асыла
Башҡортостанда иң популяр авиамаршрут – «Өфө — Мәскәү» — шәмбе, 25 декабрҙә, тағы бер уңайлы рейс менән тулыланасаҡ. Авиаташыуҙарҙың урындағы баҙарына бөгөн тағы бер авиакомпания — «Нордавиа – төбәк авиалиниялары» – килде. Ул Рәсәй баш ҡалаһына (Шереметьево аэропорты) «Боинг» 737-500 самолеттарында осош яһаясаҡ.
Ошо айҡанлы «Өфө» Халыҡ-ара аэропорты” акционерҙар йәмғиәтенең бизнес-залында матбуғат конференцияһы үткәрелде, унда «Нордавиа» авиакомпанияһы вәкилдәре һәм «Өфө» аэропортының коммерция директоры Олег Микрюков ҡатнашты.
Мәскәүҙән Өфөгә һәм кирегә компания аҙнаһына алты тапҡыр (йәкшәмбенән тыш) осасаҡ. Өфөнән урындағы ваҡыт менән 20 сәғәт 25 минутта сығасаҡ, Шереметьевонан – 14 сәғәт 15 минутта (Мәскәү ваҡыты).
«Нордавиа»ның коммерция директоры Виталий Шахов авиакомпанияның тариф сәйәсәте тураһында һөйләне, ул пенсионерҙар һәм 13 йәшкә тиклемге балалар өсөн арзан билеттар, шулай уҡ төркөм менән осоуға ташламалар тәҡдим итә. Башҡортостанда киләһе йылдан социаль туризм программаһы үҫтереләсәге хаҡында белгәс, Виталий Шахов, компания социаль туристарҙы, иң элек Рәсәй баш ҡалаһына, ташыуҙың льготалы формаһы тураһында һөйләшеүҙәр алып барыуға риза буласаҡ, тип белдерҙе.
— Республика яғынан заявкалар һәм тәҡдимдәр көтәбеҙ, — тине «Нордавиа» вәкилдәре. – Был бик яҡшы эш.


text:
Барнаулда һабантуй билдәләнде
Алтай крайының баш ҡалаһында һабантуй үтте. Байрам «Лабиринт» стадионында үткәрелде.
Ҡунаҡтар алдында башҡорт һәм татар ижади коллективтары сығыш яһаны. Спорт майҙанында көрәш, бағанаға менеү, таяҡ тартышыу, гер күтәреү, бүрәнәлә тоҡ менән һуғышыу, йомортҡаны ҡалаҡҡа һалып йүгереү, күҙҙәрҙе бәйләп бүләк ҡырҡып алыу, тоҡтарҙа йүгереү, ҡармаҡлау, күҙҙәрҙе бәйләп көршәктәргә һуғыу кеүек традицион ярыштарҙың бөтә төрҙәре лә алып барылды.
Байрам ҡунаҡтарын һәм ҡатнашыусыларын башҡорт һәм татар милли аҙыҡтары менән һыйланылар: бында сәк-сәк, өсбосмаҡ, бәрәмәс, бәлештәр ҙә булды.
Алтай крайында 10 меңгә яҡын башҡорт һәм татар йәшәй, ҡаҙаҡтар һаны ла шулай уҡ, йәнә өс меңдән артыҡ сыуаш бар – улар барыһы ла традицион рәүештә һабантуй байрамын билдәләүсе халыҡ.


text:
«Башинформ» агентлығы коллективы Игорь Савельевтың китабын Шәйехзада Бабич исемендәге премияға тәҡдим итте
«Башинформ» мәғлүмәт агентлығының хеҙмәт коллективы һәм хакимиәте Игорь Савельевтың «Терешкова летит на Марс» исемле китабын 2012 йыл өсөн әҙәбиәт, сәнғәт һәм архитектура өлкәһендәге Шәйехзада Бабич исемендәге республика дәүләт йәштәр премияһына тәҡдим итте. Материалдар премиялар буйынса комиссияға тикшереүгә йүнәлтелде.
Йәш яҙыусы һәм журналист, «Башинформ» мәғлүмәт агентлығы хеҙмәткәре Игорь Савельевтың «Терешкова летит на Марс» китабы 2012 йылда Рәсәйҙең «Эксмо» нәшриәтендә баҫылып сыҡты. Уҡыусылар китапты ҙур ҡыҙыҡһыну менән ҡабул итте, бөгөнгө көндә ул Рәсәйҙең барлыҡ ҙур ҡалаларында, шулай уҡ Ҡаҙағстан, Беларусь, Украинала һәм интернет-магазиндар аша һатыла. Өфөлә Игорь Савельевтың әлеге хеҙмәте ун биш китап магазинында тәҡдим ителә. Әҫәрҙе тәнҡитселәр ҙә йылы ҡабул итте, уға рецензиялар «Бельские просторы», «Литературная газета», «Независимая газета», «Новая газета», «Литературная Россия», «Московский книжный журнал», «Волга», «Афиша» һәм башҡа баҫмаларҙа баҫылып сыҡты.
Йәш яҙыусының романын премияға тәҡдим итеүҙе хуплап, күренекле мәҙәниәт хеҙмәткәрҙәре, яҙыусылар, әҙәбиәт белгестәре, ойошмалар һәм киң мәғлүмәт сараларынан бихисап хаттар ҡабул ителде.


text:
Билдәле археолог Нияз Мәжитовтың арабыҙҙан китеүенә 1 йыл
Билдәле археолог, тарих фәндәре докторы, профессор Нияз Мәжитовтың арабыҙҙан китеүенә 1 йыл.
Нияз Абдулхаҡ улы 300-гә яҡын фәнни хеҙмәт, 12 монография авторы. Ғилми эшмәкәрлегенең төп йүнәлеше Көньяҡ Уралдағы тимер быуат һәм урта быуат проблемаларын тикшереү менән бәйле. Үткәндәр менән киләсәкте бәйләүсе, бар йәшәйешен халҡыбыҙҙың тарихын, аҫыл ҡомартҡыларын эҙләүгә һәм һаҡлауға бағышлаған Нияз Мәжитовтың атҡарған хеҙмәттәре баһалап бөткөһөҙ. Ул 500-ләгән ғилми хеҙмәт авторы. Тап уның тырышлығы менән 2011 йылда «Боронғо Өфө» республика тарихи-мәҙәни музей-ҡурсаулығы ойошторола.


text:
Өфөлә «Бында уҡыйҙар» тип исемләнгән яңы интерактив акция башлана
ӨФӨ, 2015 йыл, 25 август. /«Башинформ» мәғлүмәт агентлығы, Ләйлә Аралбаева/.
28 августа Өфөлә Әҙәбиәт йылына бағышланған «Бында уҡыйҙар» акцияһы старт ала. Акция башҡорт яҙыусылары Фәрзәнә Ғөбәйҙуллина һәм Рәшиҙә Биктың балалар өсөн яҙған китаптарының исем туйы менән башлана. Сараны Башҡортостандың Матбуғат һәм киң мәғлүмәт саралары агентлығы, Зәйнәб Биишева исемендәге Башҡортостан «Китап» нәшриәте ойоштора, акцияның партнеры — Башҡортостандың Күп функциялы үҙәге. Авторҙар үҙҙәренең әҫәрҙәрен уҡыясаҡ, теләгән һәр кем автографлы китап алыу мөмкинлегенә эйә буласаҡ. «Китап» нәшриәте бер нисә балалар китабы, мәктәп календары һәм башҡа баҫмалар бүләк итәсәк. Сара көндөҙгө сәғәт 12-лә башлана.
«Кешеләр кафе, автовокзал, һаулыҡ һаҡлау йәки дәүләт хеҙмәттәре учреждениеларында күп ваҡытын көтөп уҙғара. Беҙ йәмәғәт урындарында китап кәштәләрен ҡуйырға тәҡдим итәбеҙ, теләүселәр унан әҙәби әҫәрҙәрҙе алып уҡый аласаҡ. Ошо акция өсөн махсус логотип булдырылған, унда китап уҡыусы өкө төшөрөлгән. Барыһын да сараға ҡушылырға саҡырабыҙ», – тине Башҡортостан Матбуғат һәм киң мәғлүмәт саралары агентлығы етәксеһе Борис Мелкоедов.
Бәләкәй китапханалар ҡала халҡының китаптарынан торасаҡ. Акция буккроссинг принцибына нигеҙләнә: теләгән һәр кем икенселәр уҡыһын өсөн яратҡан китабын ҡалдыра йәки бүләк итә ала. Йыл һуңында иң яҡшы әҙәби баҫма һәм иң әүҙем ҡатнашыусы өсөн тауыш биреү ойоштороласаҡ.
Китаптың сәйәхәтен «Бәйләнештә»ге махсус бит аша күҙәтеп барырға мөмкин, унда һәр кем яратҡан китабының фотоһүрәтен ҡуя ала. Шулай уҡ #бындауҡыйҙар тигән билдә булырға тейеш. Ошо билдә аҫтында тапшырылған китаптарҙың һаны һәм акцияның партнерҙары хаҡында ла мәғлүмәт биреләсәк, тип хәбәр итте ойоштороусылар.


text:
8 март уңайынан төбәк халҡы дүрт көн рәттән ял итә
ӨФӨ, 2016 йыл, 3 март. /«Башинформ» мәғлүмәт агентлығы, Галина Бахшиева/.
Рәсәйҙең Хеҙмәт кодексына ярашлы, 8 март — Халыҡ-ара ҡатын-ҡыҙҙар көнө — байрам көнө булып тора. Башҡортостандың Хеҙмәт һәм халыҡты социаль яҡлау министрлығы ошо турала хәбәр итте. Ял һәм байрам көндәрен һөҙөмтәле файҙаланыу маҡсатында Рәсәй Хөкүмәтенең 2015 йылдың 24 сентябрендәге «2016 йылда ял көндәрен күсереү тураһында»ғы ҡарары менән йәкшәмбе, 3 ғинуарҙағы ял дүшәмбе, 7 мартҡа күсерелде.
Шулай итеп, 5, 6, 7 һәм 8 март — ял көндәре. Йома, 4 мартта, эш көнө ҡыҫҡартылмай.


text:
Башҡортостан фарминдустрияһы продукция сығарыуҙы 50 процентҡа арттырҙы
2009 йылда Башҡортостанда фармацевтика продукцияһы 2008 йылдағыға ҡарағанда 50,8 процентҡа артығыраҡ етештерелде. Махсус pharmvestnik.ru сайты хәбәр итеүенсә, республикала фармацевтика продукцияһы сығарыуҙы 2 ҙур медицина сәнәғәте предприятиеһы — РФ Һаулыҡ һаҡлау министрлығының “Микроген” ғилми-етештереү берекмәһе” федераль дәүләт унитар предприятиеһы филиалы – “Иммунопрепарат” һәм "Фармстандарт-Өфө витамин заводы" асыҡ акционерҙар йәмғиәте тәьмин итә. Улар төбәктә етештерелгән фармацевтика продукцияһының 95 проценттан ашыуын сығара.
"Иммунопрепарат" филиалында 2 миллиард 621 миллион 200 мең һумлыҡ иммунобиологик препараттар һәм дарыуҙар етештерелде. Сәнәғәт производствоһы индексы 117,3 процент тәшкил итте.
"Фармстандарт-Өфө витамин заводы" асыҡ акционерҙар йәмғиәте, моно- һәм поливитамин препараттар етештереү буйынса беренсе урынды биләп, Рәсәйҙәге 10 иң ҙур фармацевтика продукцияһы етештереүсенең береһе булып тора. 2009 йылда 2 миллиард 864 миллион 200 мең һумлыҡ медикаменттар етештерелде. Сәнәғәт производствоһы индексы 146,1 процент тәшкил итте.
Былтыр предприятиела 9 яңы препарат етештереү үҙләштерелде, был дөйөм күләмдең 14,8 проценты.


text:
Бөрө районында «Мин - граждан» республика йәштәр форумы үтә
Бөрө районында «Мин — граждан» республика йәштәр форумы эшен башланы. Был хаҡта «Берҙәм Рәсәй» партияһы төбәк бүлексәһенең матбуғат хеҙмәте хәбәр итә. Йәштәр форумы һайлауҙарға әҙерләнеүгә, йәштәр һайлау штабтарының белгестәрен уҡытыуға, йәштәр араһында яңы лидерҙарҙы асыҡлауға йүнәлтелгән.
Көн элгәре форумды асыу тантанаһында БР Дәүләт Йыйылышы – Ҡоролтай рәйесе Константин Толкачев, БР Премьер-министр урынбаҫары Зөһрә Рәхмәтуллина, «Берҙәм Рәсәй» бөтә Рәсәй сәйәси партияһының төбәк Башҡарма комитеты етәксеһе Рөстәм Ишмөхәмәтов ҡатнашты.
«Мин — граждан» республика йәштәр форумы Бөрө районының «Урман әкиәте» ял базаһында 18-22 августа үтә. Форум «Берҙәм Рәсәй» партияһы, шулай уҡ БР Йәштәр сәйәсәте һәм спорт министрлығы ярҙамында «Берҙәм Рәсәйҙең Йәш Гвардияһы» Бөтә Рәсәй йәмәғәт ойошмаһының Башҡортостан төбәк бүлексәһе менән ойошторолған. Форум эшендә Башҡортостандың төрлө төбәктәренән килгән 250-нән ашыу егет һәм ҡыҙ ҡатнаша.
Форум барышында йәштәрҙең билдәле сәйәсмәндәр, йәмәғәт менән бәйләнеш өлкәһендәге белгестәр, предприятие директорҙары һәм республиканың башҡа билдәле кешеләре менән танышыу, ижади потенциалдарын тормошҡа ашырыу мөмкинлеге бар. Быйыл форум сиктәрендә уҡытыу биш тематик йүнәлеш буйынса алып барыласаҡ: йәштәр һайлау штабтарының технологтарын уҡытыу, йәш кандидаттарҙы муниципаль һайлауҙарға әҙерләү, интернет-өҫтөнлөк, «Урам» йүнәлеше буйынса эш, киң мәғлүмәт саралары менән эшләү, йәштәр парламентаризмы.


text:
2 апрелдән алып самолеттарҙа ҡул йөгөндә шыйыҡса йөрөтөү рөхсәт ителә
Рәсәй авиацияһы 2 апрелдән алып ҡул йөгөндә шыйыҡса йөрөтөүгә сикләүҙе бөтөрҙө.
Хәҙер пассажирҙарға үҙҙәре менән бортҡа 100 миллиграмдан күп булмаған һыйышлыҡтарҙа шыйыҡса алырға рөхсәт ителә. Бынан тыш, ҡул йөгөндә Duty Free һатып алынған һәм пластик пакетҡа төрөлгән, асылмаған һыйышлыҡтар йөрөтөргә була, тип хәбәр итә «Өфө» Халыҡ-ара аэропортының матбуғат хеҙмәте.
Иҫегеҙгә төшөрәбеҙ, һауа судноларында шыйыҡса йөрөтөүгә тыйыу 2014 йылдың ғинуарында индерелгәйне. Пассажирҙар бөтә шыйыҡсаларҙы ла, шул иҫәптән биҙәнеү әйберҙәре, медикаменттар, аэрозолдәр, шыйыҡсалар һәм гелдәрҙе багажға тапшыра ине. Дарыуҙарҙы авиация хәүефһеҙлеге белгестәре тикшергәндән һуң ғына бортҡа алырға яраны.


text:
Берҙәм социаль һалымды алмаштырыу хаҡында һөйләйәсәктәр
Башҡортостан райондарында һәм ҡалаларында РФ Пенсия фондының территориаль идаралыҡтарында предприятиелар етәкселәре һәм эшҡыуарҙары, шәхси эшҡыуарҙар өсөн яңы закон положениеларын аңлатыу буйынса мәғлүмәт пункттары ойошторолдо. Ул берҙәм социаль һалымды страховка взностары менән алмаштырыуға ҡағыла. Уның ғәмәлгә инеү датаһы — 2010 йылдың 1 ғинуары.
Рәсәй Пенсия фондының БР буйынса бүлексәһе матбуғат бүлексәһенән хәбәр итеүҙәренсә, Пенсия фондына, федераль һәм территориаль мотлаҡ медицина страховкаһы фондтарына страховка взностары (йыйымдары) менән эш итеү РФ Пенсия фондына тапшырылды. Элек улар һалым органдары ҡарамағында ине.


text:
Республика Ҡытайҙың Аньхой провинцияһы менән хеҙмәттәшлек итәсәкФото: Олег Яровиков
Республика Ҡытайҙың Аньхой провинцияһы менән хеҙмәттәшлек итәсәк
Республика Ҡытайҙың Аньхой провинцияһы менән хеҙмәттәшлек итәсәкФото: Олег Яровиков
ӨФӨ, 2016 йыл, 13 октябрь. /«Башинформ» мәғлүмәт агентлығы, Галина Бахшиева/.
Өфөлә Башҡортостандың Үҫеш корпорацияһы һәм Аньхойҙағы Ҡытай һәм Рәсәй араһында хеҙмәттәшлеккә ярҙам итеү үҙәге хеҙмәттәшлек тураһында килешеү төҙөнө. Документҡа «Башҡортостандың Үҫеш корпорацияһы» асыҡ акционерҙар йәмғиәтенең генераль директоры Артём Кирәев һәм Аньхойҙағы Ҡытай һәм Рәсәй араһында хеҙмәттәшлеккә ярҙам итеү үҙәге етәксеһе Дай Цзяньхуа ҡул ҡуйҙы.
«Ҡытай Халыҡ Республикаһы Рәсәй һәм Башҡортостан өсөн стратегик партнерҙарҙың береһе булып ҡала. Рәсәйҙең һәм Ҡытайҙың тышҡы сауҙа әйләнеше 100 миллиард долларҙан ашыу, шуның 600 миллиондан ашыуы республикабыҙға тура килә. Беҙ ошо күрһәткестәр юғарыраҡ булһын өсөн эшләйбеҙ», — тине Башҡортостандың Рәсәй Президенты ҡарамағындағы тулы хоҡуҡлы вәкиле — республика Хөкүмәте Премьер-министры урынбаҫары Артур Шәйнуров Өфөләге Конгресс-холда үткән пленар ултырышта.
Документ машиналар эшләү һәм электр техникаһы, металлургия, еңел сәнәғәт, аҙыҡ-түлек сәнәғәте, төҙөлөш материалдарын етештереү, индустриаль һәм агросәнәғәт парктарын булдырыу өлкәләрендә ил төбәктәре һәм Аньхой провинцияһы араһында хеҙмәттәшлек булдырыуға һәм уны үҫтереүгә йүнәлтелгән. Уға ярашлы, яҡтар Рәсәй һәм Аньхой биләмәһендә урынлашҡан учреждениелар, ойошмалар һәм предприятиелар араһында үҙ-ара файҙалы экспорт-импорт һәм инвестиция проекттарын тормошҡа ашырыу мөмкинлектәре тураһында мәғлүмәт менән алмашыуға булышлыҡ итәсәк.


text:
Гөлли Арыҫлан ҡыҙы Мөбәрәкова оло юбилейын билдәләй
Гөлли Арыҫлан ҡыҙы Мөбәрәкова оло юбилейын билдәләй.
Бөгөн СССР-ҙың, Рәсәйҙең халыҡ, Башҡортостандың атҡаҙанған артисы, Өфөнөң почетлы гражданы, Салауат Юлаев ордены кавалеры, Салауат Юлаев премияһы лауреаты Гөлли Арыҫлан ҡыҙы Мөбәрәкова оло юбилейын билдәләй. Башҡортостандың театр сәнғәтендә һәр актер тиерлек Гөлли Арыҫлан ҡыҙының уҡыусыһы. Әле лә спектаклдәрҙә уйнап, театр тормошонда ҡайнап йәшәүен дауам иткән остаздарын хеҙмәттәштәре иртә менән сәскәләр тотоп ҡаршы алды һәм ихтирам, һоҡланыу һүҙҙәренә ҡушып ихлас теләктәрен еткерҙе.


text:
18 майҙа Дмитрий Медведевтың матбуғат конференцияһы үтәсәк
18 майҙа Мәскәүҙең «Сколково» идара мәктәбендә Рәсәй Президенты Дмитрий Медведевтың оло матбуғат конференцияһы үтәсәк. Уға 800-ҙән ашыу журналист, шул иҫәптән 300 сит ил матбуғат вәкиле аккредитацияланған.
Кремлдең матбуғат хеҙмәте хәбәр итеүенсә, Мәскәү ваҡыты менән 13.00-дә башланасаҡ матбуғат конференцияһының трансляцияһы Беренсе канал, «Россия-1», «Россия-24», «Евровидение», RT, «КП» телеканалдарында, «Вести FM», Радио КП радиостанцияларында алып барыласаҡ. Интернеттан трансляцияны 1TV.ru, Vesti.ru сайттарында ҡарарға мөмкин буласаҡ.
Матбуғат конференцияһы трансляцияһын техник яҡтан тәьмин итеүҙә телеканалдарҙың алты күсмә юлдаш станциялары файҙаланыласаҡ.


text:
Туймазыла «Йәшлек. Фән. Мәҙәниәт - Башҡортостан» I Рәсәй конференцияһы үткәрелә
Уҡыусыларҙың һәм студенттарҙың «Йәшлек. Фән. Мәҙәниәт — Башҡортостан» I Рәсәй конференцияһы Туймазы ҡалаһында 12-14 апрелдә үтәсәк.
Конференцияла Башҡортостандан, Татарстандан, Мари Иленән, Свердловск һәм Һамар өлкәләренән 273 уҡыусы ҡатнашасаҡ. Эштәр төрлө фән йүнәлештәре буйынса 14 секцияла эксперттар комиссияһы менән баһаланасаҡ. Конференция «Рәсәйҙең интеллектуаль-ижади потенциалы» программаһы сиктәрендә «Киләсәк интеллекты» дөйөм Рәсәй бәләкәй фәндәр академияһы һәм Өфө дәүләт авиация техник университетының Туймазылағы филиалы ҡатнашлығында үткәрелә.
— Конференцияла тәҡдим ителгән эштәр эксперттар комиссияһы менән һайлап алынған, — тип хәбәр итте ӨДАТУ-ның Туймазы филиалы директоры Салауат Мосифуллин. – Улар араһында ял ваҡытын ойоштороу буйынса социаль проекттар ҙа, йылға ярҙарын таҙартыу буйынса экологик эшләнмәләр ҙә, энергияны һаҡсыл файҙаланыуға бәйле эштәр ҙә бар. Авиация университеты студенттары Туймазы ҡасабаһында рус немецтарының тарихы буйынса тикшеренеү үткәргән. Ә райондағы заводтарҙың береһендә йәш тикшеренеүселәрҙең энергия һаҡлау буйынса эшләнмәһе тормошҡа ашырылған да инде.
Конференция йомғаҡтары буйынса иң яҡшы эштәр һайлап алынасаҡ, улар араһынан 16 проект ҡына Рәсәй Федерацияһы Президентының грантын аласаҡ.
Секция эштәренән тыш, 7-се мәктәп базаһында «Һәләтле уҡыусылар менән эшләүҙе планлаштырыу» темаһына мәғариф форумы үткәреләсәк. Форумда педагогтар өсөн республиканың алдынғы вуздары уҡытыусыларының лекциялары, оҫталыҡ дәрестәре һәм психологик тренингылар ойоштороласаҡ.


text:
Фото:
Реналь Ғәниев Европа чемпионатында «бронза» алды
Фото:
Германияның Лейпцигында фехтование буйынса Европа чемпионатында Башҡортостандан Реналь Ғәниев рапирасыларҙың шәхси турнирында «бронза» яуланы.
Реналдең был Европа турнирҙарында шәхси иҫәптә икенсе уңышы, алты йыл элек 2004 йылда ул «көмөш» миҙал яулағайны.
Италия рапирасыһы Андреа Бальдини ярымфиналда Ғәниевҡа бер мөмкинлек тә бирмәне — 11:3. Әйтергә кәрәк, 1/8 финалдан алып итальян бер-бер артлы өс рәсәйлене отто – Алексей Черемисиновты, Артем Седовты һәм Реналь Ғәниевты.
Финалда Бальдини үҙенең яҡташын — Валерио Аспромонтены еңде – 15:11.


text:
Фото:
Рөстәм Хәмитов Башҡортостандың иң яҡшы аграрийҙарына наградалар тапшырҙы
Фото:
— Быйыл башҡарған эшебеҙ бик әһәмиәтле, — тине Башҡортостан Президенты Рөстәм Хәмитов, наградлау тантанаһында ауыл хеҙмәтсәндәренең эшенә баһа биреп. – Яҡшы һөҙөмтәләргә ирешелде.
Республика Президенты, ауыл хужалығындағы хәлде психологик, ойоштороу йәһәтенән дөйөм алғанда үҙгәртеүгә ирештек, тип белдерҙе. Ауыл кешеләре властың ваҡытында ярҙам ҡулы һуҙа алыуын, кәрәкле технологик сараларҙы үткәрә алыуын күрҙе.
Республика башлығы ауыл хеҙмәтсәндәре менән тығыҙ бәйләнеш булдырылыуын һыҙыҡ өҫтөнә алды. Шуға күрә ауыл хужалығы өлкәһендәге һөҙөмтәләр ҙә яҡшы.
— Бөгөн беҙ кешеләрҙең күҙенә тыныс ҡарай алабыҙ: беҙҙән торғандың барыһын да эшләй алдыҡ, — тине Рөстәм Хәмитов. – Насар һауа торошо, техника етмәү менән бәйле проблемаларҙы йырып сыҡтыҡ, финанс ресурстар етмәү мәсьәләһен дә хәл итәбеҙ.
Президент был эштә ҡатнашыусыларҙың барыһына, эште дауам итәсәк аграрийҙарға рәхмәтен белдерҙе.
— Беҙ бергәләп эшләйбеҙ, бер-беребеҙгә ярҙам итәбеҙ, — тип һыҙыҡ өҫтөнә алды Рөстәм Зәки улы.
Башҡортостан Президенты алдағы ҡышҡа республиканың мал аҙығы менән тәьмин ителеүен билдәләне. Шул уҡ ваҡытта республика башлығы агросәнәғәт комплексы хеҙмәтсәндәре алдына киләсәктә һауа шарттарының ниндәй булыуына ҡарамаҫтан, яҡшы уңыш алыуға өлгәшеү бурысын ҡуйҙы.
— Был еңел түгел һәм тармаҡты артабан яңыртыуҙы, өҫтәмә ресурстар йәлеп итеүҙе талап итә, — тип иҫәпләй Президент. – Бындай күләмле эште үҙаллы эшләп өйрәнергә кәрәк.
Рөстәм Хәмитов республиканың агросәнәғәт комплексының иң яҡшы вәкилдәренә наградалар тапшырҙы. Халыҡтар дуҫлығы орденын Башҡортостан башлығы ҡулынан алты ауыл хужалығы предприятиеһы етәксеһе алды.
Наградланыусылар исеменән республика башлығына аграрийҙар хеҙмәтен юғары баһалағаны өсөн Мәләүез районының Салауат исемендәге ауыл хужалығы етештереү кооперативы рәйесе Сибәғәт Ғәйнуллин рәхмәтен белдерҙе. Ул быйыл хужалыҡтың мул уңыштар алыуы хаҡында һөйләне. Ваҡытында күрһәтелгән дәүләт ярҙамының мөһим булыуын һыҙыҡ өҫтөнә алды.
— Бындай ярҙамдан һуң насар эшләүе лә оят булыр ине, — тине Халыҡтар дуҫлығы орденын алыусы.
Башҡортостан Президентының рәхмәт һүҙҙәренә һәм наградаларға йәмғеһе 50 агросәнәғәт комплексы хеҙмәтсәне лайыҡ булды.
— Беҙгә илдең власть органдары, дәүләт етәкселәре ярҙам итә, — тине Рөстәм Хәмитов, аграрийҙарға мөрәжәғәт итеп. – Беҙҙең республикаға Дмитрий Анатольевич Медведевтың килеүе киләһеләрҙе күрһәтте: беҙгә барлыҡ мәсьәләләрҙе хәл итә алған көслө төбәккә ҡараған кеүек ҡарайҙар, ҙур ышаныс белдерәләр.
Рәсәй Президенты исеменән Рөстәм Хәмитов ауыл хеҙмәтсәндәренә башҡарған эштәре өсөн рәхмәт белдерҙе.


text:
Уның менән бер коллективта эшләү осоро барыбыҙ өсөн дә оло тәрбиә мәктәбе ине, тиһәм дә хата булмаҫ. Яман холоҡло кешенән – ғибрәт, һәйбәт кешеләрҙән өлгө алып йәшәргә күнеккәнбеҙ бит. Әлшәй районының Ҡыпсаҡ-Асҡар ҡыҙы Гөлзәминә Кәримова (ҡыҙ фамилияһы Әхмәтова) тураһында бәйән итеүем уның шәхесенә ҡарата булған оло һоҡланыу тойғоһо менән бәйле.
Уның менән бер коллективта эшләү осоро барыбыҙ өсөн дә оло тәрбиә мәктәбе ине, тиһәм дә хата булмаҫ. Яман холоҡло кешенән – ғибрәт, һәйбәт кешеләрҙән өлгө алып йәшәргә күнеккәнбеҙ бит. Әлшәй районының Ҡыпсаҡ-Асҡар ҡыҙы Гөлзәминә Кәримова (ҡыҙ фамилияһы Әхмәтова) тураһында бәйән итеүем уның шәхесенә ҡарата булған оло һоҡланыу тойғоһо менән бәйле.
Ысынлап та, сабыйҙарҙы мәҙәнилеккә, әҙәпкә өйрәтә, эстетик зауыҡ тәрбиәләй, тарихи ғилем бирә түгелме һуң ошондай ҡурсаҡтар?! Игеҙәктәр Әлфиә менән Гөлфиә милли биҙәкле кейемдәр, сәхнә йондоҙҙарына махсус костюмдар, аксессуарҙар тегеү менән бер рәттән, бар яҡлап үҫешә, оҫталығын һынай, камиллаша.
Берҙән-бер ҡыҙының ауырға ҡалыуы хаҡындағы хәбәрҙе аяҙ көндәге йәшендәй ҡабул итә Заһир. Тәүҙә ышанмай, тик ҡатынының шаяртмағанын аңлағас, ер убылғандай тойола.
Был донъяның
Матур ғөрөф-ғәҙәте.
Ҡатын-ҡыҙ юҡ урында
Сәскәләрҙең
Ни йәме, ни хәжәте?


text:
Рәсәйҙә яғыулыҡ-энергетика комплексы проблемаларына арналған иң яҡшы мәҡәләгә конкурс иғлан ителде
Башҡортостандың киң мәғлүмәт саралары яғыулыҡ-энергетика комплексы проблемалары буйынса иң яҡшы материалға «ПЕГАЗ-2011» (Petroleum, Energy, Gas) халыҡ-ара конкурсында ҡатнашыуға саҡырыла. Ижади ярышты РФ Энергетика министрлығы, «Росатом» атом энергияһы буйынса дәүләт корпорацияһы һәм илдең алдынғы нефть-газ һәм энергетика компаниялары ярҙамында дөйөм Рәсәй энергожурналистика академияһы үткәрә. Конкурс 18-се йыл рәттән ойошторола. Был ваҡыт эсендә унда Рәсәйҙең бөтә төбәгенән, шулай уҡ Әзербайжандан, Белоруссия, Германия, Ҡаҙағстан, Латвия, Литва, Эстония, Украинанан журналистар ҡатнашты, тип хәбәр иттеләр БР Элемтә һәм киң коммуникациялар министрлығынан.
Жюри хөкөмөнә 2011 йылда донъя күргән энергетика комплесының теләһә ҡайһы тармағына (нефть һәм газ сығарыу, уларҙы транспортлау һәм эшкәртеү, күмер сығарыу, электр энергияһы етештереү, атом электроэнергетикаһы һәм башҡалар) арналған эштәр ҡабул ителә.
Еңеүселәр 15 номинация буйынса һайлап алынасаҡ. Иң яҡшы эштәр авторҙары дипломдар һәм аҡсалата премиялар аласаҡ.
Материалдарҙы 2012 йылдың 31 мартына тиклем түбәндәге адресҡа ебәрергә кәрәк: 109028, Мәскәү, Тессинский тыҡрығы, 5. Белешмәләр өсөн телефондар: (495) 916 79 48, (495) 766 31 56, raej@yandex.ru, pegaz@yandex.ru.


text:
Алдағы ике көндә республикала буран сығыуы һәм боҙлауыҡ булыуы көтөлә Фото: Олег Яровиков
Алдағы ике көндә республикала буран сығыуы һәм боҙлауыҡ булыуы көтөлә
Алдағы ике көндә республикала буран сығыуы һәм боҙлауыҡ булыуы көтөлә Фото: Олег Яровиков
ӨФӨ, 2016 йыл, 14 март. /«Башинформ» мәғлүмәт агентлығы, Артур Басиров/.
Алдағы көндәрҙә Башҡортостанда буран сығыуы һәм боҙлауыҡ булыуы фаразлана, тип хәбәр итә Ғәҙәттән тыш хәлдәр министрлығының Башҡортостандағы баш идаралығы, Башгидрометҡа һылтанып.
Иртәгә, 15 мартта, республикала урыны менән көслө ел сығыуы көтөлә, секундына 17-22 метр тиҙлектә иҫәсәк. Айырым райондарҙа буран, юлдарҙа — ҡар һырынтылары, боҙлауыҡ. 16 мартта көндөң аяҙлы-болотло булыуы, төньяҡта бер аҙ ҡар яуыуы күҙаллана. Көньяҡ райондарҙа көслө ҡар яуасаҡ, урыны менән буран сығасаҡ, юлдарға көрт һаласаҡ, ел секундына 15-20 метр тиҙлектә иҫәсәк.
Ҡотҡарыусылар электр бағаналары, ағастар, реклама таҡталары янынан алыҫыраҡ йөрөргә, юлды аша сыҡҡанда иғтибарлы булырға, водителдәргә йыраҡ юлға сыҡмаҫҡа кәңәш итә.


text:
Әсәлек капиталы программаһы йәнә ике йылға оҙайтыла — Владимир Путин Фото: Андрей Старостин
Әсәлек капиталы программаһы йәнә ике йылға оҙайтыла — Владимир Путин
Әсәлек капиталы программаһы йәнә ике йылға оҙайтыла — Владимир Путин Фото: Андрей Старостин
ӨФӨ, 2015 йыл, 3 декабрь. /«Башинформ» мәғлүмәт агентлығы, Ғәлиә Нәбиева/.
Әсәлек капиталы программаһы йәнә ике йылға оҙайтыла. Был хаҡта Федераль Йыйылышҡа йыллыҡ Мөрәжәғәтнамә менән сығыш яһағанда Рәсәй Президенты белдерҙе.
«Бының бюджет өсөн ҡатмарлы икәнлеген аңлайбыҙ, әлбиттә. Элегерәк беҙ быны иҫәпләргә кәрәклеге хаҡында әйтә торғайныҡ. Проблемаларға ҡарамаҫтан, әсәлек капиталын түләй аласаҡбыҙ», — тип белдерҙе дәүләт башлығы.
Ғаиләләр бала тәрбиәләргә теләй, уларҙың киләсәгенә, иленә ышана һәм дәүләт ярҙамына иҫәп тота, тип һыҙыҡ өҫтөнә алды Владимир Путин. Әсәлек капиталы программаһы Рәсәйҙә, шул иҫәптән Ҡырымда һәм Севастополдә 6,5 миллиондан ашыу ғаиләне үҙ эсенә алды.
Башҡортостанда әсәлек капиталы тураһында закон тормошҡа ашырыла башлағандан алып бөтәһе 225346 дәүләт сертификаты бирелгән. 110631 кеше аҡсаны төп бурысты түләүгә, торлаҡ алыуға, 46327-һе кредит алмайынса торлаҡ шарттарын яҡшыртыуға, 5293-ө белем биреүгә, 639-ы сабыйҙы балалар баҡсаһына йөрөтөүгә тотоноу тураһында ғариза менән мөрәжәғәт иткән, 125 кеше аҡсаны хеҙмәт пенсияһының тупланма өлөшөн булдырыуға йүнәлткән.


text:
Описание презентации по отдельным слайдам:
ASUS - null
«ТУҒАН ТЕЛ» шиғыры
Мин халҡымдың сәскә күңеленән Бал ҡортондай ынйы йыямын, Йыямын да - йәнле ынйыларҙан Хуш еҫле бер кәрәҙ ҡоямын. Шуға ла мин беләм тел ҡәҙерен: Бер телдән дә телем кәм түгел- Көслө лә ул, бай ҙа, яғымлы ла, Кәм күрер уны тик кәм күңел. Халҡым теле миңә-хаҡлыҡ теле, Унан башҡа минең илем юҡ; Илен hөймәҫ кенә телен hөймәҫ, Иле юҡтың ғына теле юҡ! Әсәм теле миңә - сәсән теле, Унан башҡа минең халҡым юҡ, Йөрәгендә халҡы булмағандың Кеше булырға ла хаҡы юҡ!
Юрюзань. Стихи. Уфа, 1954 Каменный цветок. Лирика. Уфа, 1958 Песни жаворонка. Уфа, 1964 Полет. Стихи. Уфа, 1966 Заветное слово. Уфа, 1969 Рябинушка. Стихи. Уфа, 1974 Звездные думы. Стихи. Уфа, 1979 Песня подснежника. Уфа, 1981 Моя антология. Переводы. Уфа, 1990 Алырымкош менэн Бирмэмкош. Избранные произведения. Уфа, 1992 Горицвет. Стихи. Уфа, 1969 (на русск.яз.) Возвращение. Стихи и поэма. Предисл. М.Карима. М., 1981 Сочинения. В 3 томах. Уфа, 1996-1998
Парус Белеет парус одинокий В тумане моря голубом! Что ищет он в стране далекой? Что кинул он в краю родном? Елкән Яңғыҙ елкән күренә, ағарып, Диңгеҙҙәге зәңгәр томанда. Ни эҙләй ул алыҫ илгә барып? Ни ҡалдырған тыуған яғында?
“Салауат батыр” “Сыңрау торна” “Уйҙарым” “Кәкүк “ “Бәхет - һәр саҡ һуңлап килер ҡунаҡ” “Үтте лә китте йәшлегем” “Туй йыры”
В деревне Аркаул Салаватского района открыт дом-музей, установлен бюст поэта. Создан фильм о жизни и творчестве. Имя Рами Гарипова носят: Башкирская республиканская гимназия-интернат № 1; Улица в селе Аркаул; В ноябре 1990 года учреждена премия имени Рами Гарипова. В г.Уфе есть улица Рами Гарипова.
1932 йылдың 12 февралендә Салауат районы Арҡауыл ауылында донъяға килгән. 1946 йылда тыуған ауылында 7-се синыфты тамамлағас, Өфөләге 9-сы башҡорт мәктәбенә уҡырға инә. 1950 йылда Мәскәүгә барып, А.М. Горький исемендәге Әҙәбиәт институтына уҡырға инә. 1959 йылда тыуған яҡтарына эшкә ҡайта. Аҙаҡ “Совет Башҡортостаны” гәзитендә эшләй. 1977 йылда Өфөлә вафат була. 1988 йылда Р.Ғариповҡа үҙе үлгәндән һуң сыҡҡан “Һайланма әҫәрҙәр” китабы менән “Табыныу” поэмаһы өсөн республикабыҙҙың Салауат Юлаев исемендәге дәүләт премияһы бирелә. 1992 йылда Рәми Ғариповҡа Башҡортостандың халыҡ шағиры тигән исем бирелә.
Презентация к уроку, посвященномуизучениютворческогонаследияижизненногопутиНародногопоэтаБашкортостанаРамиГарипова
“Туғантелемтыуғанеремдә
Яңғыраһамәңгейырбулып…”
(Русмәктәптәренең 5-секласындауҡыусыбашҡортбалаларыөсөн, дәрес 2-сесиректәкластантышуҡыудәресеитеппланлаштырылған).
- Һаумыһығыҙ, уҡыусылар! Иғтибарҙыдәрескәйүнәлтәйек. Балалар, һеҙниндәйяҙыусыларҙыһәмшағирҙарҙыбеләһегеҙ?
- БөгөнбеҙР. Ғариповтыңтормошюлыһәмижадыменәнтанышасаҡбыҙ. Слайд 1Слайд 2
- РәмиҒарипов- талантлышағир, оҫтатәржемәсе, үҙхалҡынһәмтеленяратҡанкеше.
Оставьте свой комментарий:
Комментарии:↓ Показать еще коментарии ↓


text:
«Йәш ғаилә-2013» республика конкурсының финалы Нефтекамала үтәсәк
2013 йылда республиканың Иң яҡшы йәш ғаиләһен 22 ноябрҙә иғлан итәсәктәр. Конкурс финалы Нефтекама ҡалаһының Йәштәр һарайында үтәсәк.
БР Йәштәр сәйәсәте һәм спорт министрлығында аңлатыуҙарынса, төп бүләккә 22 ғаиләнән тик етәүһе генә көс һынашасаҡ. Улар иҫәбендә Стәрлетамаҡ районынан Насыровтар, Нефтекаманан Дәүләтшиндар, Ишембайҙан Слеповтар, Өфө районынан Әҙеһәмовтар, Өфөнән Потехиндар, Дүртөйлө районынан Исламғәлиевтар, Борай районынан Исламовтар.
Ғаиләләргә үҙҙәренең балалары менән «Визитка», «Мин — буласаҡ йондоҙ!», «Үткәнде иҫләйбеҙ, киләсәкте төҙөйбөҙ!» номинацияларында ижади һынауҙар аша үтергә кәрәк буласаҡ.
Еңеүселәр һәм призерҙар йәштәр-спорт ведомствоһы дипломдары һәм ҡиммәтле приздар менән бүләкләнәсәк.
Сара 13 сәғәттә башлана.
Белешмә. «Йәш ғаилә» конкурсы республикала 1998 йылда ойошторолдо һәм шунан алып йыл һайын уҙғарыла. Ярыш шарттары буйынса унда биш йәштән ун дүрт йәшкә тиклемге балалары менән ғаиләләр ҡатнаша. Ир менән ҡатындың йәше 35 йәштән ашмаҫҡа тейеш.


text:
Фото:
ӨМЭПБ-ла бөтә Рәсәй йәш токарҙар конкурсы бара
Фото:
«Өфө моторҙар эшләү производство берекмәһе» асыҡ акционерҙар йәмғиәтендә Рәсәй авиация сәнәғәте предприятиеларында эшләгән йәш токарҙәрҙең IV йыл һайын үткәрелеүсе һөнәри оҫталыҡ конкурсы үтә. Бөгөн конкурсанттар, ике төркөмгә бүленеп, ваҡытҡа һәм теүәлеккә һыҙма буйынса деталь эшләүҙә ярыша, шулай уҡ теоретик әҙерлеген күрһәтә.
Әйтергә кәрәк, был конкурс «ӨМЭПБ» асыҡ акционерҙар йәмғиәте инициативаһы буйынса үткәрелә һәм эшсе белгеслегенең абруйын күтәреүҙә ҙур роль уйнай. Быйыл ул июлдә билдәләнәсәк Өфө мотор заводының 85 йыллығына арналған.
Конкурста «Иркут» фәнни-производство корпорацияһы» асыҡ акционерҙар йәмғиәте, «Сатурн» фәнни-производство берекмәһе» асыҡ акционерҙар йәмғиәте, «Инкар» Пермь агрегат берекмәһе» асыҡ акционерҙар йәмғиәте, «Ҡазан моторҙар эшләү производство берекмәһе» асыҡ акционерҙар йәмғиәте һәм башҡа предприятиеларҙан белгестәр ҡатнаша. «Өфө моторҙар эшләү производсто берекмәһе» асыҡ акционерҙар йәмғиәте, «Мотор» фәнни-производство предприятиеһы» федераль дәүләт унитар предприятиеһы, «Өфө приборҙар эшләү производство берекмәһе» федераль дәүләт унитар предприятиеһы, «Гидравлика» Өфө агрегат предприятиеһы» федераль дәүләт унитар предприятиеһы, «Өфө «Молния» фәнни-производство предприятиеһы» федераль дәүләт унитар предприятиеһы, «Өфө агрегат производство берекмәһе» ФДУП-ы һәм «Күмертау авиация производство предприятиеһы» асыҡ акционерҙар йәмғиәте токарҙары Башҡортостан исеменән сығыш яһай. 35 йәшкә тиклемге 30 кеше иң яҡшы белгес исеменә дәғүә итә.
ӨМЭПБ данын дүрт йәш белгес яҡлай: Сергей Копылов, Александр Золотарев, Рөстәм Солтангиров һәм Олеся Плакса. Улар барыһы ла конкурста беренсе тапҡыр ҡатнаша. Тәүҙә йәштәр һайлап алыу турын үткән, уның барышында 53 ҡатнашыусынан иң яҡшы дүрт белгес һайлап алынған. ӨМЭПБ-ның йәштәр менән эшләү бүлеге начальнигы Яков Вечеров хәбәр итеүенсә, Олеся Плакса, конкурсанттар араһындағы берҙән-бер гүзәл зат, алдына ҡуйылған мәсьәләне еңел үтәп сыҡҡан. Ул эшләгән деталь юғары сифатлы булған. Хәҙер бар токарҙар ҙа конкурстың ҡәтғи шарттарында ҡорамалдар һәм инструмент менән эш итеүҙәрен, теорияны белеүҙәрен күрһәтәсәк. Уларға металдарҙы белеүгә, механик эшкәртеү, стандартизация, хеҙмәт һаҡлау һәм хәүефһеҙлек техникаһы, Хеҙмәт кодексы һәм башҡалар буйынса һорауҙар тәҡдим ителгән.
Конкурс аҙағында йола буйынса ярышҡа тантаналы йомғаҡ яһаласаҡ. Еңеүселәр тейешле наградаларын аласаҡ. Приз фонды 100 мең һум тәшкил итә. Беренсе урын өсөн 30 мең һум ҡаралған, икенсе ике урын өсөн – 20-шәр мең һәм өс өсөнсө урын өсөн 10-ар мең һум биреләсәк.


text:
Төбәктә табиптарҙың һәм мәктәп уҡытыусыларының эш хаҡы республика буйынса уртаса кимәлдән юғарыраҡ
Башҡортостанстат 2013 йылдың тәүге ярты йыллығында республиканың дәүләт һәм муниципаль ойошмалары хеҙмәткәрҙәренең уртаса эш хаҡы кимәлен иҫәпләп сығарған. Социаль өлкә хеҙмәткәрҙәренең айырым категорияһының эш хаҡы күләмен төбәк буйынса уртаса кимәл (айына 21 653,8 һум) менән сағыштырғандар.
Шулай итеп, Башҡортостанда дөйөм белем биреү учреждениеларының педагогик хеҙмәткәрҙәре ғинуар-июнь айҙарында айына 23 028,7 һум алған, республика буйынса уртаса кимәлдән был 6,3 процентҡа юғарыраҡ. Мәктәпкәсә белем биреү учреждениелары педагогтарының уртаса эш хаҡы айына 17 777,2 һум тәшкил иткән (дөйөм белем биреү өлкәһендәге уртаса эш хаҡына ҡарата 96,7 процент). Башланғыс һәм урта һөнәри белем биреү учреждениелары уҡытыусылары айына уртаса — 19 570 һум (төбәк буйынса уртаса эш хаҡы кимәленә ҡарата 90,4 процент), юғары уҡыу йорттары уҡытыусылары 34 650,5 һум (160 процент) алған.
Медицина ойошмаларында эшләгән, юғары белемгә эйә булған һәм медицина хеҙмәттәре күрһәткән хеҙмәткәрҙәр һәм табиптар тәүге ярты йыллыҡта айына уртаса 36 981,9 һум алған – Башҡортостан буйынса уртаса эш хаҡы күләменә ҡарата 170,8 процент. Урта медицина персоналының эш хаҡы — 18 972,6 һум (87,6 процент), кесе медицина персоналының хеҙмәт хаҡы — 11 265,6 һум (52 процент).
Социаль хеҙмәткәрҙәрҙең уртаса айлыҡ эш хаҡы — 8 166,9 һум (республика буйынса уртаса кимәлгә ҡарата 37,7 процент), мәҙәниәт учреждениелары хеҙмәткәрҙәренең — 12 339,6 һум (57 процент), ғилми хеҙмәткәрҙәрҙең — 26 623,6 һум (123 процент).


text:
26 июлдә Өфөлә ике маршрут буйынса автоуҙыш старт ала
26-31 июлдә Башҡортостанда «Салют, Еңеү!» автоуҙышы үтә. Йәштәр акцияһы Бөйөк Ватан һуғышында Еңеүгә 67 йыл тулыуға һәм Рәсәй Һауа-десант ғәскәрҙәрен булдырыуға 82 йыл тулыуға арнала, тип хәбәр иттеләр сараны ойоштороусылар. Автоуҙышты республиканың Йәштәр сәйәсәте һәм спорт министрлығы, БР Йәштәргә патриотик тәрбиә биреү һәм уларҙы хәрби хеҙмәткә әҙерләү үҙәге ойоштора.
Автоуҙыш Башҡортостандың көньяҡ-көнсығыш һәм төньяҡ райондары буйлап ике маршрут буйынса үтә. Беренсеһе Өфө, Белорет, Учалы, Асҡар, Сибай, Аҡъяр, Йылайыр, Күмертау, Салауат, Стәрлетамаҡты үҙ эсенә алһа, икенсеһенең юлы Өфө, Благовещен, Бөрө, Мишкә, Ҡариҙел, Дыуан, Мәсәғүт, Оло Ыҡтамаҡ, Байҡыбаш, Асҡын, Иҫке Балтас, Борай, Яңауыл, Нефтекама, Ағиҙел, Дүртөйлө, Кушнаренко буйлап үтә. Һанап үтелгән ҡала һәм ауылдарҙа автоуҙышта ҡатнашыусылар мотлаҡ туҡтап, Бөйөк Ватан һуғышында ҡатнашыусылар һәм тыл хеҙмәтсәндәре менән осрашасаҡ. Ике маршруттың да старты һәм финишы — Өфөлә.
Акцияла ҡатнашыуға Башҡортостанда йәшәүсе, һаулыҡ торошо буйынса яраҡлы, спорт һәм туристик яҡтан әҙерлекле балиғ булған кешеләр саҡырыла. Һауа-десант ғәскәрҙәре ветерандарына, локаль һуғыштарҙа һәм ҡораллы конфликттарҙа ҡатнашыусыларға, хәрби-патриотик клубтар ағзаларына өҫтөнлөк бирелә. Автоуҙышта ҡатнашыусыларҙың дөйөм һаны 60 кешенән дә артмаҫҡа тейеш.


text:
Октябрьский ҡалаһында яңы һыу менән тәьмин итеү системаһы сафҡа индерелдеФото: Олег Яровиков
Октябрьский ҡалаһында яңы һыу менән тәьмин итеү системаһы сафҡа индерелде
Октябрьский ҡалаһында яңы һыу менән тәьмин итеү системаһы сафҡа индерелдеФото: Олег Яровиков
ӨФӨ, 2016 йыл, 21 март. /«Башинформ» мәғлүмәт агентлығы, Александр Смирнов/.
19 мартта эш сәфәре барышында Башҡортостан Башлығы Рөстәм Хәмитов Октябрьский ҡалаһының яңы һыу менән тәьмин итеү системаһын сафҡа индереүҙә ҡатнашты.
«Октябрьсккоммунводоканал» муниципаль унитар предприятиеһы директоры Айҙар Иманғолов һүҙҙәренсә, быға тиклем ҡала Татарстан биләмәһендә урынлашҡан Яҡшай, Өйәҙетамаҡ һәм Бәләкәй Баулы һыу алыу ҡоролмаларының ер аҫты сығанаҡтарындағы һыу менән тәьмин ителгән. Был схема эсәр һыуҙың сифаты буйынса норматив күрһәткестәргә тап килмәгән, иҫке объекттар халыҡты һыу менән өҙлөкһөҙ тәьмин итмәгән. Өйәҙетамаҡ һәм Бәләкәй Баулы һыу алыу ҡоролмаларының туҡтатылыуына бәйле, халыҡҡа һыу биреү дефициты 30 процентҡа тиклем етә.
Һөҙөмтәлә Стивензя йылғаһында һыуһаҡлағыс төҙөү тураһында ҡарар ҡабул ителә. Уның күләме – 19 миллион кубометр, һыу көҙгөһөнөң майҙаны – 272 гектар. Ул 2009 йылда файҙаланыуға тапшырыла.
Йәрмәкәй районының Яңы Шах ауылы янында республика Башлығы Стивензя йылғаһында һыуһаҡлағыстың насос станцияһын файҙаланыуға тапшырҙы. Һуңынан Рөстәм Хәмитов Спутник ҡасабаһында баҫым яһау резервуары майҙансығында булды, унда ул бөтә һыу ҡоролмаһының эшенә старт бирҙе, шулай уҡ лаборатория эшмәкәрлеге һәм һыуҙы зарарһыҙландырыу ҡулайламаһының эше менән танышты.
Рөстәм Хәмитов яҡын арала республикала яңы ҙур һыуһаҡлағыстар төҙөү күҙалланмай тип белдерҙе.
– Салауат, Стәрлетамаҡ, Өфө, Нефтекама кеүек ҙур ҡалалар һыу менән яҡшы тәьмин ителгән. Муниципалитеттарға килгәндә, бөгөн Борай районы хәүеф аҫтында. Унда һыу татырлы. Борайҙа эштәр шәптән түгел. Бынан тыш, Мишкә районында һыу үткәргес төҙөргә кәрәк, – тине Башҡортостан Башлығы. – Шул уҡ ваҡытта ауылдарҙы һыу менән тәьмин итеү өҫтөндә эшләүҙе дауам итеү зарур. Әле һаман ҡоҙоҡтар, көйәнтәләр бар. Кешеләр ҡайһы берҙә алыҫтан һыу ташый. Дөйөм алғанда, һыу етәрлек, әммә уны һыу үткәргестәр аша ауылдар буйлап таратырға кәрәк. Ләкин әлегә ҙур һаҡлағыстар төҙөү күҙалланмай.
Башҡортостан Башлығы Рөстәм Хәмитов Октябрьскийға эш сәфәре барышында ҡаланың етештереү һәм социаль объекттарында ла булды.


text:
Ҡалып:Docpage
Был ҡалып {{doc}}-ты ҡулланғанда ҡалып документацияһы өсөн навигацияны күрһәтә. Уны ярҙамсы биттәрҙең
бит исеме/doc иң башына  {{docpage}}  рәүешендә урынлаштыралар.
Был ҡалып документацияһында уның нисек булыуын күрергә мөмкин.
Ҡалып шулай уҡ документацияны автоматик рәүештә тәғәйенләнгән категорияға индерә, был уны категорияланмаған ҡалыптар исемлегенә инеүҙән ҡотолорға ярҙам итә.
Во избежание поломок страниц, использующих данный шаблон, желательно экспериментировать в своём личном пространстве.


text:
Төбәктә төп капиталға инвестициялар күләме 202,5 миллиард һум тәшкил иткән Фото: Андрей Старостин
Төбәктә төп капиталға инвестициялар күләме 202,5 миллиард һум тәшкил иткән
Төбәктә төп капиталға инвестициялар күләме 202,5 миллиард һум тәшкил иткән Фото: Андрей Старостин
ӨФӨ, 2015 йыл, 30 декабрь. /«Башинформ» мәғлүмәт агентлығы, Ксения Калинина/.
Ағымдағы йылдың ғинуар-сентябрь айҙары өсөн һуңғы статистика мәғлүмәттәре буйынса, Башҡортостанда төп капиталға инвестициялар күләме 7,3 процентҡа артҡан һәм 202,5 миллиард һум тәшкил иткән. Төбәктең социаль үҫеше индикаторҙары ла даими бер кимәлдә. Башҡортостан Хөкүмәтендә үткән оператив кәңәшмәлә төбәктең иҡтисади үҫеш министры Сергей Новиков ошо хаҡта һөйләне.
Ведомствоның матбуғат хеҙмәтендә хәбәр итеүҙәренсә, министр ағымдағы йылдың 11 айы өсөн республиканың социаль-иҡтисади үҫешенә йомғаҡ яһаны.
«Былтырғы ошо уҡ осор менән сағыштырғанда төп макроиҡтисади күрһәткестәр буйынса үҫеш бар. Сәнәғәт етештереүендә (101,3 процент), ауыл хужалығы комплексында (104), торлаҡ төҙөлөшөндә (102,5) ыңғай динамика күҙәтелә, — тип билдәләне ведомство башлығы. — Башҡортостан иҡтисады «өҫтәмә» күҙаллау буйынса үҫеш параметрҙарына яҡынлашты. Күҙаллауҙа геосәйәси көсөргәнеште һаҡлау, донъя иҡтисады үҫешенең әкренәйеүе, нефткә хаҡтарҙың төшөүе, шулай уҡ АҠШ долларына ҡарата һумдың баһаһы кәмеүе иҫәпкә алынды. Шуға ҡарамаҫтан, ағымдағы йылда күҙаллауҙа бер ниндәй ҙә тайпылыш күҙәтелмәй».


text:
«ХХI быуат лабораторияһы» үҙ эшен башланы
Республика балалар (үҫмерҙәр) техник ижад үҙәгендә өҫтәмә белем биреү учреждениеларында уҡыусыларҙың «ХХI быуат лабораторияһы» алтынсы республика ғилми-ғәмәли конференцияһы эшләй башланы.
Уның төп маҡсаттары — интеллектуаль ижади шәхес үҫеше өсөн шарттар булдырыу һәм өҫтәмә белем биреү учреждениелары эшмәкәрлеген камиллаштырыу.
Конференцияла ете йүнәлеш буйынса эш ҡаралған: «Интернет менән бәйле компьютер технологиялары», «Компьютер графикаһы һәм анимация», «Программалаштырыу», «Электроника», «Электротехника», «Конструкциялау», «БР-ҙа сәнәғәт үҫеше һәм уйлап табыуҙар тарихы».
Йәш техниктар шулай уҡ халыҡ алдында лекциялар менән сығыш яһаясаҡ һәм ғилми-тикшеренеү эштәрен яҡлаясаҡ. Балаларҙың эштәренә вуз уҡытыусылары, өҫтәмә белем биреүҙең юғары квалификациялы педагогтары составындағы абруйлы жюри баһа бирәсәк.
Абсолют еңеүсене БР Мәғариф министрлығы "Мәғариф" өҫтөнлөклө милли проектын тормошҡа ашырыу сиктәрендә һәләтле йәштәрҙе яҡлау премияһына күрһәтәсәк.
Конференция эше 16 апрелдә тамамланасаҡ.


text:
Рөстәм Хәмитов ауыл ерендә эшләүсе йәш табиптарға түләүҙәр тураһында указға ҡул ҡуйҙы
Башҡортостан Президенты Рөстәм Хәмитов «Башҡортостан Республикаһының ауыл ерендә урынлашҡан һаулыҡ һаҡлау учреждениеларының кадрҙар потенциалына дәүләт ярҙамы саралары тураһында»ғы указға ҡул ҡуйҙы.
2012 йылдың 1 ғинуарынан ауыл дауаханаларында эшләргә теләүсе йәки әле эшләгән юғары белемле йәш белгестәр йөҙ мең күләмендә бер тапҡыр бирелә торған пособие аласаҡ.
Башҡортостан Хөкүмәтенә бер тапҡыр бирелә торған пособие түләү тәртибен әҙерләргә ҡушылды.


text:
Өфөлә «Күсемһеҙ милек. Яҙ–2012» күргәҙмә-йәрминкәһе асылды
Өфөнөң Ҡала мәҙәниәт һарайында бөгөн XVIII «Күсемһеҙ милек. Яҙ–2012» күргәҙмә-йәрминкәһе асылды. Ойоштороусылары булып БР Төҙөлөш һәм архитектура буйынса дәүләт комитеты, БР Сауҙа-сәнәғәт палатаһы һәм «Планета Азимут» күсемһеҙ милек буйынса берҙәм мәғлүмәт хеҙмәте сығыш яһай.
Күргәҙмәнең төп маҡсаты — күсемһеҙ милек баҙарының төп операторҙары араһында һөҙөмтәле аралашыу һәм тәжрибә уртаҡлашыу майҙансығы булдырыу.
— «Күсемһеҙ милек. Яҙ–2012» күргәҙмәһе төҙөлөш өлкәһендәге мөмкинлектәребеҙҙе күрһәтә. Йыл һайын ҡатнашыусыларҙың арта барыуы ҡыуандыра. Был тәү сиратта республикала төҙөлөш тармағының үҫешеүе тураһында һөйләй, — тине XVIII «Күсемһеҙ милек. Яҙ–2012» күргәҙмә-йәрминкәһен асыу тантанаһында БР Төҙөлөш һәм архитектура буйынса дәүләт комитеты рәйесе урынбаҫары Урал Ураҡсин.
Күргәҙмәнең төп экспоненттары – торлаҡ йорттар һәм коттедж ҡасабалары төҙөүсе эре компаниялар. Улар араһында «Өфө Инвестиция-төҙөлөш комитеты» муниципаль унитар предприятиеһы, БР Торлаҡ төҙөлөшө фонды бар. Банк секторы һәм финанс структуралары ла ҡатнашыуға теләк белдергән. Улар ипотека кредитлауы буйынса яңы продукттар һәм торлаҡ һатып алыу өсөн башҡа инструменттар тәҡдим итә. Бынан тыш, күргәҙмәлә сит илдәрҙең күсемһеҙ милек баҙары вәкилдәре — Төркиәнән, Таиландтан, Болгариянан төҙөлөш менән шөғөлләнеүсе компаниялар әүҙем ҡатнаша.
Өфө хакимиәте башлығы урынбаҫары, Муниципаль милек менән идара итеү комитеты рәйесе Азамат Сәғитов фекеренсә, яҙғы күсемһеҙ милек күргәҙмәһе республикала 2012 йылдағы әүҙем төҙөлөшкә старт бирергә тейеш.
Күргәҙмә-йәрминкәнең эше һәр ваҡыттағыса ҙур эш программаһы менән оҙатылып бара, уның сиктәрендә бер нисә түңәрәк өҫтәл һәм семинар планлаштырылған. Шулай уҡ сарала ҡатнашыусы компанияларҙың объекттарының презентацияһы үткәреләсәк.
Был сара Өфө һәм республика халҡына реаль ваҡыт режимында торлаҡ һәм ер буйынса тәҡдимдәрҙе күрергә һәм кредит алыу мәсьәләләре буйынса банктан консультациялар алырға мөмкинлек бирә.


text:
Төбәктең халыҡ оҫталары «Мәсетле оҫтаханаһы»нда үҙ көсөн һынаясаҡ Фото: Олег Яровиков
Төбәктең халыҡ оҫталары «Мәсетле оҫтаханаһы»нда үҙ көсөн һынаясаҡ
Төбәктең халыҡ оҫталары «Мәсетле оҫтаханаһы»нда үҙ көсөн һынаясаҡ Фото: Олег Яровиков
ӨФӨ, 2015 йыл, 23 июль. /«Башинформ» мәғлүмәт агентлығы, Ғәлиә Нәбиева/.
Башҡортостанда «Мәсетле оҫтаханаһы» һөнәри оҫталыҡ төбәк-ара конкурсы уҙғарыла. «Берҙәм Рәсәй» партияһының төбәк бүлексәһе теләүселәрҙең барыһын да бәйгелә ҡатнашырға йәки уға тамаша ҡылырға саҡыра. Конкурс 25 июлдә Мәсетле районының Оло Ыҡтамаҡ ауылында ойошторола. Сарала Башҡортостандың Асҡын, Балаҡатай, Дыуан, Ҡариҙел, Ҡыйғы, Мәсетле, Нуриман, Салауат райондары, шулай уҡ Силәбе, Свердловск өлкәләре һәм Пермь крайы командалары ҡатнаша.
Ойоштороусыларҙың маҡсаты — халыҡ йолаларын тергеҙеү һәм һаҡлау, мәҙәни мираҫҡа һаҡсыл ҡараш тәрбиәләү, йәш быуынды халыҡ кәсептәре менән таныштырыу.
Һәр команда ун ике кешенән торасаҡ. Ҡатнашыусыларҙың яртыһының йәше 30-ҙан артмаҫҡа тейеш. Сарала ҡоҙоҡ өсөн бура эшләү, бесән сабыу, умартасылар, һарыҡ йөнөнән кейем бәйләү, тал сыбығынан кәрзин үреү, ҡорама ҡорау кеүек ҡыҙыҡлы һәм мауыҡтырғыс ярыштар үткәреләсәк.
Ойоштороусылар Волга буйы һәм Урал федераль округтары вәкилдәрен саҡырып, «Мәсетле оҫтаханаһын» традицияға әйләндерергә ниәтләй.


text:
Күмертау һәм Бәләбәй ҡалалары тиҙ үҫешеүсе биләмәләр статусын алыуы ихтимал
Был статус 10 йылға бирелә һәм тиҙ үҫешеүсе биләмәләге бөтә резиденттар өсөн һалым льготаларын, ҡуртым түләүе һәм страховкалау иғәнәләре буйынса тарифты кәметеүҙе күҙ уңында тота. Моноҡалаларҙа тиҙ үҫешеүсе биләмәләр булдырыуҙың төп маҡсаты —иҡтисадты үҙгәертеп ҡороуға бәйле. Республика Белорет, Нефтекама, Благовещен һәм Учалы ҡалаларының ғаризаларын бирергә әҙер. Әлеге муниципалитеттарҙағы халыҡтың һаны — 650 мең. Был республика халҡының яҡынса 16 проценты. Тулайым төбәк продуктының сирек өлөшөнән күберәге ошо биләмәләрҙә етештерелә. Был ҡалалар ҙа тиҙ үҫешеүсе биләмәләр статусын алһа, уларға инвесторҙар йәлеп итергә, яңы бизнес асырға, эш урындарын арттырырға булышлыҡ итәсәк.


text:
Фото:
Башҡортостан Хөкүмәтенең элекке вице-премьеры Ирек Аблаев вафат булды
Фото:
11 ғинуарҙа БР Премьер-министрының элекке урынбаҫары – Башҡортостандың Рәсәй Президенты ҡарамағындағы Тулы хоҡуҡлы вәкиле Ирек Аблаев 65-се йәшендә ҡапыл вафат булды.
Ирек Йомабай улы 1946 йылдың 9 майында БАССР-ҙың Ейәнсура районы Башҡорт Үргене ауылында тыуған. Хеҙмәт эшмәкәрлеген 1963 йылда Яңы Себенле һигеҙ йыллыҡ мәктәбе уҡытыусыһы булып башлай. 1969 йылда Башҡорт дәүләт университетын тамамлағандан һуң Ҡораллы Көстәр сафында хеҙмәт итә. 1971 йылдан 1994 йылға тиклем СССР Дәүләт именлеге комитетында эшләй, 1994-1995 йылдарҙа республиканың именлек министры урынбаҫары вазифаһын биләй. 1995 йылда БР-ҙың Мәскәүҙәге Тулы хоҡуҡлы вәкиле вазифаһына тәғәйенләнә.
Ҡайҙа ғына эшләмәһен, Ирек Йомабай улы үҙен юғары профессионализмға һәм яуаплылыҡҡа эйә булған оҫта ойоштороусы итеп күрһәтте. Хеҙмәттәштәре уның эш һөйөүсәнлеген, компетентлығын, кешелек сифаттарын билдәләй. Тулы хоҡуҡлы вәкил вазифаһында ул республика дәүләт власы органдарының федераль үҙәк менән хеҙмәттәшлеген үҫтереүгә тос өлөш индерҙе.
Ирек Аблаевтың күп йыллыҡ уңышлы эшмәкәрлеге лайыҡлы баһаланды. Ул «СССР Ҡораллы Көстәренә 60 йыл», «СССР Ҡораллы Көстәренә 70 йыл», өс дәрәжә «Намыҫлы хеҙмәте өсөн» миҙалдары менән бүләкләнде, «Башҡортостан Республикаһының атҡаҙанған юрисы» тигән маҡтаулы исемгә лайыҡ булды.
Юғары профессионал, талантлы етәксе, тыйнаҡ һәм һоҡланғыс кеше – Ирек Йомабай улы Аблаев хаҡында яҡты иҫтәлек беҙҙең йөрәктәрҙә мәңге һаҡланыр, тиелә Р.З. Хәмитов, К.Б. Толкачев, Ә.Ә. Мәхмүтов, С.И. Афонин, Э.Ф. Исаев, Ю.Л. Пустовгаров, З.Й. Рәхмәтуллина, И.А. Тажетдинов, Ф.А. Ямалетдинов, А.Р. Ғәлләмов, С.Б. Ғүмәров, М.Ш. Мәһәҙиев, В.Н. Палагин, П.Р. Качкаев, Р.Р. Ишмөхәмәтов, И.Д. Кипкаев, А.С. Байсурин ҡул ҡуйған некрологта.


text:
Ағыуланыу осрағын тәфтиш комитеты тикшерә башланы
Ағыуланыу осрағын тәфтиш комитеты тикшерә башланы
Республиканың тәфтиш комитеты Өфөлә иҡтисад лицейы уҡыусыларының ни сәбәпле ағыуланыуын тикшерә башланы.Кисә үҙҙәрен насар тойоп ҡырҡҡа яҡын бала табиптарға мөрәжәғәт иткәйне. Медицина хеҙмәткәрҙәре симптомдар буйынса асыҡлап ағыуланыу тигән һығымта яһаны. Әммә уҡыусыларҙың үҙҙәрен насар тойоуының сәбәптәре әлегә тулыһынса билдәләнмәгән. Хәҙер инде был эшкә ҡулланыусылар хоҡуҡтарын күҙәтеү хеҙмәте белгестәре һәм тфтишселәр ҡушыла.


text:
Досье Мойша Леви
Сайт: vk.com/id1006602 offline
Следить за пользователем
Нам не известно когда родилась Мойша Леви. Нам не известно где родилась Мойша. Также, мы не знаем, где она сейчас проживает. Мойша придерживается коммунистических взглядов. В своих религиозных взглядах она указала: "................".
Друзья пользователя:
Скрытые друзья пользователя:
Скрытые друзья еще не проверялись.
Вот, что рассказывает Мойша о себе:
ййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййййй


text:
Республика көнөндә Стәрлетамаҡта «Киләсәк һинән тора» фотокросы үтәсәк
Стәрлетамаҡта Республика көнөндә «Киләсәк һинән тора» тип исемләнгән фотокросс үтәсәк. Фотоһүрәттәр конкурсы мобиль элемтә операторҙарының береһе ҡатнашлығында ҡала хакимиәтенең йәштәр сәйәсәте буйынса бүлеге менән ойошторолған.
БР Йәштәр сәйәсәте һәм спорт министрлығынан хәбәр итеүҙәренсә, ижади ярыш фотографтарҙың ваҡыт һәм тема сиктәрендә ярышыуынан торасаҡ. Унда бер кеше лә, айырым командалар ҙа ҡатнаша ала. Старт алдынан һәр ҡатнашыусы кросс ҡағыҙы ала, унда фотоға төшөрөү өсөн объекттар исемлеге, финиш урыны һәм башҡа төрлө мәғлүмәт күрһәтелә. Еңеүселәр һәм призерҙар бер нисә номинацияла билдәләнәсәк.
Өҫтәлмә мәғлүмәтте ошо телефондар аша алырға мөмкин: 8/3473/ 24-22-95 һәм 8-927-0800-818.


text:
Өфөлә быялала ҡом менән һүрәт төшөрөү буйынса конкурс үтәсәк
Быялала ҡом менән һүрәт төшөрөү буйынса «Ҡомдағы мөғжизәләр» конкурсы Өфөлә 3 февралдә старт алып, бер ай дауамында барасаҡ. Уны ойоштороусылар булып Өфөнөң Һаулыҡ мөмкинлектәре сикләнгән балалар һәм үҫмерҙәр өсөн реабилитациялау үҙәге ҡарамағындағы «Афарин» театр студияһы һәм «Башҡортостан» телерадиокомпанияһы дәүләт унитар предприятиеһының «Тамыр» балалар һәм үҫмерҙәр телеканалы сығыш яһай.
«Башинформ» агентлығына ойоштороусылар хәбәр итеүенсә, «Ҡомдағы мөғжизәләр» конкурсында 7-16 йәштәрҙәге балалар һәм үҫмерҙәр ҡатнаша ала.
Конкурс 8, 15, 22, 29 февралдә 14 һәм 17 сәғәттә Өфө ҡалаһы, Октябрь революцияһы, 73/1 адресы буйынса үтәсәк. Унда теркәлгән ҡатнашыусылар быялала ҡом менән һүрәт төшөрәсәк.
Бәйгегә йомғаҡ яһау һәм еңеүселәрҙе тәбрикләү тантанаһы 3 мартта үтәсәк.


text:
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаныФото: Олег Яровиков
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаны
Рөстәм Хәмитов «Берҙәм Рәсәй» партияһының төбәк бүлексәһе конференцияһында сығыш яһаныФото: Олег Яровиков
ӨФӨ, 2015 йыл, 28 декабрь. /«Башинформ» мәғлүмәт агентлығы, Александр Смирнов/.
25 декабрҙә республика Дәүләт Йыйылышы – Ҡоролтай йортонда «Берҙәм Рәсәй» сәйәси партияһының төбәк бүлексәһе конференцияһы булды. Унда Башҡортостан Башлығы Рөстәм Хәмитов сығыш яһаны.
– Республикала 86 меңдән ашыу кеше «Берҙәм Рәсәй» партияһы ағзаһы булып тора. Был, ысынлап та, ҡеүәтле көс, бик күпте эшләргә мөмкин, – тине республика етәксеһе. – Бөгөн йәмғиәтте туплауға, ҡуйылған бурыстарҙы үтәү өсөн кешеләрҙе йәлеп итеүгә бәйле мәсьәләләрҙе хәл итергә кәрәк. Ошо йәһәттән Башҡортостанда «Берҙәм Рәсәй» партияһы ҙур эш алып бара.
Рөстәм Хәмитов үҙ сығышында республиканың 2015 йылдағы социаль-иҡтисади үҫешенең төп йомғаҡтары менән таныштырҙы һәм партияның төбәк бүлексәһе алдында торған мөһим мәсьәләләрҙе билдәләне.
– Халыҡ менән аралашырға, уларҙы ышандырырға, осрашырға кәрәк. Мин үҙем дә осрашам. Ошо осрашыуҙарҙан һуң дөрөҫлөктө беләһең. Бик күп идеялар, тәҡдимдәр бар, әммә, нигеҙҙә, өмөттәрен юғалтҡан кешеләр килә, – тип билдәләне Башҡортостан Башлығы. – Кешеләр менән аралашыу – минең өсөн тәүге мәғлүмәт сығанағы. Гәзит тә, интернет та түгел, ә ябай кешенең фекере. Эшемде лә шулай ҡорорға тырышам.
Конференция сиктәрендә Партия проекттары форумы майҙансыҡтары вәкилдәре лә сығыш яһаны, улар «Реаль эштәр», «Рәсәй экологияһы», «Йәшәү сифаты (Сәләмәтлек)», «Йорт менән идара итеү» һәм «Сәйәси лидерҙар мәктәбе» проекттарын ғәмәлгә ашырыу хаҡында һөйләне.
– Был беҙҙең өсөн мөһим, ҡыҙыҡлы, кәрәкле эшмәкәрлек йүнәлештәре, – тип һыҙыҡ өҫтөнә алды Рөстәм Хәмитов. – Бер үк ваҡытта шуны әйткем килә: был – оло эштең башы, сөнки оҙаҡ ваҡыт ошо йүнәлештә бушлыҡ булды.
Республика Башлығы конференция делегаттарын етеп килгән байрамдар менән ҡотланы һәм киләсәккә оптимизм менән ҡарауҙарын теләне.
– Оптимизм – тормошобоҙҙоң иң мөһим өлөшө. Бөгөнгө проблемалар илебеҙ кисергән ауырлыҡтарҙың иң ҡатмарлыһы түгел, – тине төбәк етәксеһе. – Төшөнкөлөккә бирелергә ярамай, киләсәккә позитив ҡараш менән эшләү зарур. Алда беҙҙе етди эш көтә, ул кешеләр өсөн генә түгел, үҙебеҙ өсөн дә мөһим. Беҙ бер-беребеҙгә ярҙам итергә, йәшәү сифатын арттырырға, халыҡтың етеш тормошон тәьмин итергә тейеш. Бөгөн был еңелдән булмаһа ла.
Башҡортостан Башлығы 2016 йылда Дәүләт Думаһына һайлауҙар ғәҙел һәм асыҡ булырға тейешлеген дә билдәләне.


text:
Өфөлә төбәк энциклопедистикаһы мәсьәләләре тикшерелә
27 сентябрҙә Өфөнөң Конгресс-холында «Тарихи тәжрибә, Рәсәй төбәк энциклопедистикаһы үҫешенең көнүҙәк мәсьәләләре» бөтә Рәсәй фәнни-ғәмәли конференцияһы асылды. Уны ойоштороусы булып Башҡортостан Республикаһы Фәндәр академияһының «Башҡорт энциклопедияһы» сығыш яһай. Конференцияла Рәсәй төбәктәренән, шулай уҡ БДБ илдәренән вәкилдәр ҡатнаша.
Бөтә Рәсәй конференцияһы ете томлыҡ «Башҡорт энциклопедияһы»н тамамлау айҡанлы ойошторола, тине БР Фәндәр академияһы президенты Рәмил Бәхтизин, сарала ҡатнашыусыларҙы сәләмләп.
— Был ғәйәт ҙур мәғлүмәт ресурсы, Башҡортостан исеменән донъяның мәғлүмәт киңлегендә ул лайыҡлы сығыш яһай, — тип һыҙыҡ өҫтөнә алды БР Фәндәр академияһы президенты.
Рәмил Бәхтизин билдәләүенсә, төбәк энциклопедистикаһы проблемалары буйынса конференция Башҡортостандың ғилми берләшмәһе өсөн генә түгел, ә бөтә Рәсәй йәмғиәте өсөн дә ҙур ваҡиға булып тора.
Ике көн дауамында ғилми форумда Рәсәй энциклопедистикаһы тарихы, үҫеше, төбәк энциклопедияларын әҙерләү мәсьәләләре тикшереләсәк.
27 сентябрҙә конференцияның пленар ултырышы үтә. Конгресс-холл фойеһында төбәк энциклопедиялары, фәнни әҙәбиәт күргәҙмәһе ойошторолған.
28 сентябрҙә ғилми форум сиктәрендә «Башҡорт энциклопедияһы»ның аҙаҡҡы, етенсе томының презентацияһы, шулай уҡ түңәрәк өҫтәл үтә. Унда конференцияға йомғаҡ яһаласаҡ һәм уның резолюцияһы ҡабул ителәсәк.
«Тарихи тәжрибә, Рәсәй төбәк энциклопедистикаһы үҫешенең көнүҙәк мәсьәләләре» конференцияһына йыйынтыҡ әҙерләнгән.
Төбәк энциклопедистикаһын үҫтереүгә арналған фәнни-ғәмәли конференциялар бығаса Санкт-Петербург (2003 йыл), Ҡазан (2006 йыл) һәм Чебоксары (2007 йыл) ҡалаларында үтте.


text:
Дмитрий Медведев Мортаза Рәхимовтың отставкаһын ҡабул итте
2010 йылдың 15 июлендә Рәсәй Федерацияһы Президенты Дмитрий Медведев Сочиҙа үҙенең «Бочаров ручей» резиденцияһында Башҡортостан Республикаһы Президенты Мортаза Рәхимовты ҡабул итте. Осрашыуҙа Рәсәй Президенты Башҡортостан Республикаһы Президентын отставкаға ебәрҙе.
Дәүләт башлығы Мортаза Рәхимовҡа Башҡортостан Президенты вазифаһында эшләгәне, республиканың социаль иҡтисади үҫешенә һәм федератив мөнәсәбәттәрҙе үҫтереүгә ҙур өлөш индергәне өсөн рәхмәт белдерҙе.
— Һеҙҙең етәкселек аҫтында Башҡортостан оҙаҡ ваҡыт үҫеште һәм хәҙер был яҡшы үҫешкән, тормош кимәле юғары булған республика — Рәсәй Федерацияһы субъекты, — тине Дмитрий Медведев.
Рәсәй Президенты һүҙҙәренә ҡарағанда, Мортаза Рәхимов Башҡортостанға бик ҡатмарлы йылдарҙа етәкселек итте. "Хәҙер хатта көрсөк булыуға ҡарамаҫтан, барыһы ла һәйбәт. Ләкин 90-сы йылдарҙа бик ҡатмарлы булды", — тип билдәләп үтте дәүләт башлығы.
Рәсәй Президенты, Мортаза Рәхимов артабан да үҙ республикаһына һәм Рәсәй Федерацияһына хеҙмәт итер, тигән ышаныс белдерҙе.
Мортаза Рәхимов, Башҡортостандың сәскә атыуында уның ғына түгел, шулай уҡ федераль властарҙың да ҡаҙанышы ҙур, сөнки федераль органдар ваҡытында ярҙам күрһәтте, шул иҫәптән 90-сы йылдарҙа ла, тип билдәләне. Мортаза Рәхимов Башҡортостан президенты вазифаһынан киткәс тә мөмкин тиклем республикаға ярҙам күрһәтәсәген белдерҙе.
Осрашыуҙа Дмитрий Медведев Мортаза Рәхимовты Рәсәйҙең юғары ордены – I дәрәжә «Ватан алдындағы ҡаҙаныштары өсөн» ордены менән наградлау тураһында Указға ҡул ҡуйыуы тураһында хәбәр итте.
Рәсәй Федерацияһы Президентының «Башҡортостан Республикаһы Президенты вәкәләттәрен ваҡытынан алда туҡтатыу тураһында» Указына ярашлы, Башҡортостан Республикаһы Президенты вазифаһын ваҡытлыса башҡарыусы итеп Рөстәм Зәки улы Хәмитов тәғәйенләнде. Әлеге ваҡытҡа тиклем Рөстәм Хәмитов "РусГидро" асыҡ акционерҙар йәмғиәте идараһы рәйесе урынбаҫары булып эшләгән.


text:
Фото:
Германия бизнесмендары Башҡортостанға 50 млн евро самаһы инвестиция һалырға планлаштыра
Фото:
Германия предприятиелары Башҡортостан сәнәғәтенә 50 миллион евро тиерлек инвестициялар һалыуҙы планлаштыра. Был хаҡта 28 апрелдә Башҡортостан Президенты Рөстәм Хәмитов менән осрашҡандан һуң журналистарға «Textima Export» компанияһының вице-президенты Уве Фляйшхауэр хәбәр итте.
— Беҙҙең делегация Өфө трикотаж фабрикаһы менән танышты, — тине ул. – Башҡортостан Президенты менән осрашыуҙа предприятие үҫеше һәм уның өсөн яңы ҡорамал һатып алыу перспективаларын тикшерҙек. Шулай уҡ республиканың башҡа төрлө еңел сәнәғәт предприятиеларына техника һатып алыу хаҡында ла һөйләшеү булды.
Атап әйткәндә, Туймазының «Туҡылмаған материалдар фабрикаһы» яуаплылығы сикләнгән йәмғиәте менән хеҙмәттәшлек итеү планлаштырыла. Бында юл төҙөлөшө һәм «Газпром» ихтыяждары өсөн техник текстиль, материалдар етештереү тураһында һүҙ бара. Был проект үҫештең башланғыс этабында ғына. Яҡынса инвестициялар күләме — 20-25 миллион евро. Бынан тыш, Нефтекаманың «Искож» асыҡ акционерҙар йәмғиәте лә немец эшҡыуарҙары иғтибарын йәлеп итте.


text:
Конституцион монархия
Конституцион монархия — идара итеүсе монархтың власы конституция менән сикләнгән монархия. Конституцион монархияла закон сығарыусы власть — парламент, башҡарыусы власть — хөкүмәт.
Ғәҙәттә монархтың власы юридик контрасигнатура (ғәмәлләштереү өсөн министрҙың яуаплылыҡ имзаһы) менән сикләнгән. Монарх ҡулында реаль власть юҡ. Уның даирәһендәге министрҙарҙы тәғәйенләү, һуғыш башлау, солох килешеүе төҙөү һ.б. дәүләт эштәре парламент тарафынан раҫланғас ҡына көсөнә инә. Монарх «идара итмәй, ә батшалыҡ итә». Шулай ҙа ул дәүләт вәкиле, дәүләт символы булып ҡала.
Дуалистик монархия илдәре: Иордания, Марокко, Кувейт, Берләшкән Ғәрәп Әмирлеге.
Конституцион монархия: Бөйөк Британия, Нидерландтар, Бельгия, Дания, Норвегия, Швеция, Испания, Лихтенштейн, Люксембург, Монако, Андорра, Япония, Камбоджа, Малайзия, Таиланд, Бутан, Лесото, Канада, Австралия, Яңы Зеландия, Папуа - Яңы Гвинея, Соломон утрауҙары, Гренада, Ямайка, Сент-Винсент һәм Гренадины, Сент-Китс һәм Невис.


text:
Башҡортостанда 35 градус эҫе булыуы көтөлә Фото: Олег Яровиков
Башҡортостанда 35 градус эҫе булыуы көтөлә
Башҡортостанда 35 градус эҫе булыуы көтөлә Фото: Олег Яровиков
ӨФӨ, 2015 йыл, 18 июнь. /«Башинформ» мәғлүмәт агентлығы, Гөлфиә Акулова/.
Башҡортостанда 35 градус эҫе булыуы көтөлә. Республиканың Гидрометеорология һәм тирә-яҡ мөхит мониторингы идаралығы мәғлүмәттәре буйынса, аҙна аҙағына тиклем көндәр ҡоро, эҫе торасаҡ, ҡыҫҡа ваҡытлы ямғыр яуыуы, дауыл сығыуы ихтимал.
Һауа температураһы төндә — 15-20, көндөҙ 30-35 градус эҫе буласаҡ. «Өфө буйынса иң юғары күрһәткестәр — 34 градус, Башҡортостан буйынса — 35 градус эҫе. Был аҙнала уртаса тәүлек температураһы норманан 7-8 градусҡа юғары», — тип хәбәр итте «Башгидромет»тың матбуғат секретары Елена Орлова.
19 июндән 21-нә тиклем республиканың төньяҡ райондарында ҡыҫҡа ваҡытлы ямғырҙар яуыуы, йәшен ваҡытында елдең секундына 18-20 метрға тиклем көсәйеүе ихтимал. Өфөлә яуым-төшөм көтөлмәй.


text:
Описание презентации по отдельным слайдам:
1980 йылда Мәскәү ҡалаһында XXII йәйге Олимпия уйындары үтте
81 илдән 8304 кеше (шуларҙың 5748 спортсы) ҡатнашты. 21 төр буйынса спорт ярыштарынан 203 комплект миҙал уйнатыла
Олимпиаданы ябыу тантанаһы
Сочи-2014 Олимпия уйындарының талисмандары
Олимпиада утының маршруты
Олимпиада уты Өфө ҡалаһында
Был ваҡиға беҙҙең мәктәпте лә ситләп үтмәне
Башҡортостан спортсылары
Фәйзи Ғәскәров исемендәге дәүләт академия халыҡ бейеүҙәре ансамбле
Башҡортостан күстәнәсе
7 февралдә 2014 йылда 20 сәғәт 14 минутта Олимпия уйындары башлана
Ҡышҡы Олимпия уйындары-2014 стартын башлайбыҙ. Был Уйындарға Рәсәй йыйылмаһы составында Башҡортостан командаһы ағзаларының исемлеге билдәле.
Әгәр Ванкуверҙа уҙған Олимпиада-2010-ға Башҡортостан ун кешене ебәреп, уларҙан биатлонсы Максим Чудов ҡына (яңыраҡ ул ҙур спорттан китте) «бронза» алып ҡайтһа, хәҙер инде Сочиға 12 кеше барасаҡ.
Улар – трамплиндан саңғыла һикереүсе Дмитрий Васильев (республиканан иң йәш ҡатнашыусы) һәм йәш Илмир Хазетдинов, икебәйгесе Эрнест Яхин, бобслейсы Илвир Хузин (Никита Захаровтың экипаж-дүртлеге), шок-трекерҙар Семен Елистратов һәм Руслан Захаров, шулай уҡ Өфө «Ағиҙеленән» Рәсәй йыйылмаһы хоккейсылары – Ангелина Гончаренко, Инна Дюбанок, Алена Хомич, Анна Шибанова, Елена Дергачева һәм Екатерина Пашкевич.
Бынан тыш, был исемлеккә Антон Копривица (сноуборд, борд-кросс) өҫтәлеүе ихтимал.
Башҡортостан шулай уҡ үҙенең яҡташы (Межгорье ҡалаһынан) Ольга Вилухина өсөн көйәсәк, ул Рәсәй йыйылмаһының ҡатын-ҡыҙҙар биатлонында Новосибирсктан сығыш яһай.
Сочи-2014-тә иң күп өмөткә Башҡортостандың шок-трекерҙары һәм Васильев эйә, уның өсөн был Олимпиада моғайын һуңғыһы булыр. Тыуған боҙҙа хоккейсыларҙың мөмкинлектәре ярайһы уҡ («бронза» көстән килерлек).
Оставьте свой комментарий:
Комментарии:↓ Показать еще коментарии ↓


text:
Фото:
Өфөлә «Һылыуҡай-2013» конкурсында еңеүсе билдәләнде
Фото:
«Һылыуҡай-2013» республика конкурсы Гран-прийына Бөрйән районынан Әнүзә Ғиззәтуллина лайыҡ булды. 19 йәшлек ҡыҙ М.Аҡмулла исемендәге Башҡорт дәүләт педагогия университетының тарихи һәм хоҡуҡи белем биреү факультетында уҡый.
Юғары уҡыу йортон тамамлағандан һуң, Әнүзә юрист булырға теләй. Шулай уҡ конкурста еңеүсе үҙен телевидениела һынап ҡарарға уйлай.
Быйыл матурлыҡ бәйгеһе финалында Өфө, Стәрлетамаҡ, Сибай ҡалаларынан, Әбйәлил, Баймаҡ, Бөрйән, Дүртөйлө, Мәсетле, Миәкә райондарынан һәм Ырымбур өлкәһенән 12 ҡыҙ ҡатнашты.
Беренсе урынға һәм вице-мисс «Һылыуҡай-2013» исеменә Башҡорт дәүләт университетының Нефтекама филиалы студенткаһы Динә Әхмәтйәсәүиева лайыҡ булды.
Финалға сыҡҡан гүзәл заттарҙың барыһы ла ҡиммәтле приздар һәм сәскәләр менән бүләкләнде. Ә еңеүсегә бәйгенең төп атрибуты – таж менән ҡуша ноутбук, биҙәүестәр комплекты, сертификаттар тапшырылды.
Конкурсты ойоштороусылар булып «Башҡортостан» телерадиокомпанияһы, БР Мәҙәниәт министрлығы, Республика халыҡ ижады үҙәге һәм «Аҙна» гәзите сығыш яһаны.


text:
«Һылыукай-2014» конкурсында 12 башҡорт гүзәле ҡатнашасаҡ
«Һылыукай-2014» башҡорт гүзәллек бәйгеһенең гала-концертында ҡатнашыусыларҙың исемдәре асыҡланды. Өс турҙан һуң 12 ҡыҙ һайлап алынды. Улар араһында – Санкт-Петербургтан Алина Байзакова, Мәскәүҙән – Камилә Биҡҡолова, Магнитогорскиҙан Гөлнара Шәмсетдинова. Учалынан Лилиә Вилдәнова, Сибайҙан Раушания Юлдыбаева һәм Элвира Ғүмәрова сығыш яһаясаҡ. Ҡалған ҡыҙҙар республика райондарынан: Мәләүездән Айгөл Вәлитова, Әбйәлилдән Элвира Иҫәнбулатова, Көйөргәҙенән Гөлназ Сәлтәшева, Ейәнсуранан Ләйлә Харисова, Ғафуриҙан Илүзә Йәғәфәрова.
Йыл һайын уҙғарыла торған башҡорт сибәрҙәренең конкурсына быйыл 40 самаһы заявка бирелгәйне.
Иң матурҙарын һәм лайыҡлыларын жюри ағзалары 4 мартта Өфө Ҡала Мәҙәниәт һарайында үтәсәк конкурс финалында һайлаясаҡ, тип хәбәр иттеләр Республика халыҡ ижады үҙәгенән.


text:
«Селигер-2012» йәштәр форумы эшендә Башҡортостан вәкилдәре ҡатнашасаҡ
Башҡортостандан ун кеше «Селигер-2012» бөтә Рәсәй йәштәр форумының аҙаҡҡы сменаһында ҡатнашасаҡ, сара Тверь өлкәһендә 25 июлдән 2 авгусҡа тиклем үтә. Форумда ҡатнашыусылар «Сәйәсәт һәм граждандар йәмғиәте» темаһы өҫтөндә эшләйәсәк.
Башҡортостан делегацияһы етәксеһе, М.Аҡмулла исемендәге Башҡорт дәүләт педагогия университетының Йәш ғалимдары советы ағзаһы Зарина Ғәбиҙуллина һүҙҙәренсә, йәштәрҙең ҙур сәйәси акцияларҙа ҡатнашыуы, йәмәғәт эшмәкәрлегендәге ҡаҙаныштары һәм проекттары форумда һайлап алыу критерийҙарының береһе булып тора.
Зарина Ғәбиҙуллина үҙе ике эш – коррупцияға ҡаршы һәм мәғариф өлкәһендәге проекттарҙы тәҡдим итәсәк. Икенсеһе мәктәп программаһына сәйәси эшмәкәрлек буйынса лекциялар индереүгә бағышланған.
Смена барышында төрлө темалар буйынса фекер алышыу майҙансыҡтары эшләйәсәк.


text:
Рәсәйҙең иң яҡшы лоббистары исемлегендә Рөстәм Хәмитов рейтингы тағы ла артты
Башҡортостан Президенты Рөстәм Хәмитовтың Рәсәйҙең төбәк лидерҙары араһында ун иң яҡшы лоббист иҫәбендә рейтингы өсөнсө ай тоташ арта бара. Быны Иҡтисади яңылыҡтар агентлығы «Независимая газета» заказы буйынса үткәрелгән тикшеренеүҙәр һөҙөмтәләре күрһәтә.
Рөстәм Хәмитов төбәк лидерҙар исемлегендә «Көслө һөҙөмтәлелек» номинацияһында һигеҙенсе урын яулаған. Башҡортостан Президенты позицияһы 3,93 балл менән баһаланған ағымдағы йылдың май айы күрһәткестәре менән сағыштырмаса июндә был коэффициент артҡан һәм ул 4,01 балл тәшкил итә.


text:
Рөстәм Хәмитов бер йыл эсендә мәғарифҡа һөҙөмтәһеҙ сығымдарҙы ҡыҫҡартырға ҡуштыФото: Андрей Старостин
Рөстәм Хәмитов бер йыл эсендә мәғарифҡа һөҙөмтәһеҙ сығымдарҙы ҡыҫҡартырға ҡушты
Рөстәм Хәмитов бер йыл эсендә мәғарифҡа һөҙөмтәһеҙ сығымдарҙы ҡыҫҡартырға ҡуштыФото: Андрей Старостин
Уҡытыусыларҙың республика август кәңәшмәһе барышында Башҡортостан Президенты Рөстәм Хәмитов мәғарифҡа бәйле бер нисә мөһим мәсьәләгә ҡағылды.
Төбәк башлығы билдәләүенсә, бөгөн республика мәктәптәрендә 400 мең уҡыусы белем ала, совет осоронда уларҙың һаны 700 меңдән ашыу булған.
— Ул осорҙа белем биреү системаһы бурысын үтәй ала ине, ә бөгөн нимәләр күҙәтелә? Республикала бер уҡыусы булған – 150, ике уҡыусы булған – 300, өс бала уҡыған – 500-600 класс бар, — тип һыҙыҡ өҫтөнә алды Президент. – Беҙ барлыҡ ресурстарҙы ла йәлеп иттек, башҡаса аҡса бүлә алмайбыҙ.
Бының өсөн эске мөмкинлектәрҙе ҡулланыу, һөҙөмтәһеҙ сығымдарҙы ҡыҫҡартыу зарур, тип белдерҙе ул. Республика башлығы мәғлүмәттәре буйынса, бындай сығымдар 5,5 миллиард һум тәшкил итә. Ошоға бәйле Рөстәм Хәмитов Башҡортостандың Мәғариф министрлығына һәм вице-премьерына йыл эсендә мәғарифҡа һөҙөмтәһеҙ сығымдарҙы 20 процентҡа ҡыҫҡартырға ҡушты, «әммә мәктәптәр һанын ҡыҫҡартыу иҫәбенә түгел», тип аңлатты ул.


text:
Силәбе башҡорттары ҡоролтайы уҡытыусылар етешмәү проблемаһын билдәләне
Мәктәптәрҙә башҡорт теле уҡытыусылары етешмәү проблемаһы Силәбе башҡорттары ҡоролтайы ултырышында ҡаралды. Кәңәшмә Силәбенең Ш.Бабич исемендәге 15-се китапханаһында үтте. Унда ҡала һәм райондарҙың ҡоролтай рәйестәре, Ҡоншаҡ һәм Арғаяш райондарының мәғариф идаралығы етәкселәре – йәмғеһе 50-нән ашыу кеше ҡатнашты. Ҡоролтай активистары башҡарылған эшкә йомғаҡ яһаны, тип хәбәр иттеләр Башҡортостан Республикаһының Силәбе өлкһендәге Даими вәкиллегенең матбуғат хеҙмәтенән.
Башҡортостан Республикаһының Силәбе өлкәһендәге вәкиле Амур Хәбибуллин ултырышта ҡатнашыусыларға Башҡортостан вәкиллегенең социаль-иҡтисади бурыстары хаҡында һөйләне, эшҡыуарҙар менән үҙ-ара әүҙем эшләргә саҡырҙы.
Мәктәптәрҙә башҡорт телен уҡытыу темаһы иғтибар үҙәгенә булды. Ҡоншаҡ районының мәғариф идаралығы начальнигы Рауил Асатуллин башҡорт теле уҡытыусылары етешмәүҙең төп сәбәптәре араһында мотивация булмауын атаны. Мәҫәлән, йәш белгестәрҙе торлаҡ менән тәьмин итеү мәсьәләне хәл итеүгә тос өлөш индерер ине.


text:
Рәсәй Хөкүмәте «Башнефт»тең директорҙар советына кандидаттар тәҡдим итте
ӨФӨ, 2015 йыл, 10 февраль. /«Башинформ» мәғлүмәт агентлығы, Эльвира Латипова/.
Шишәмбе көндө Рәсәй Хөкүмәте «Башнефть» акционерҙар нефть компанияһы» асыҡ акционерҙар йәмғиәтенең директорҙар советына кандидаттар исемлеген баҫтырып сығарҙы.
РФ Хөкүмәте күрһәтмәһенә ярашлы, нефть компанияһының директорҙар советына ун кандидатура тәҡдим ителә. Рәсәй Федерацияһы вәкилдәре сифатында Башҡортостан Республикаһы Хөкүмәте Премьер-министрының беренсе урынбаҫары Рөстәм Мәрҙәнов, Башҡортостан Республикаһының ер һәм мөлкәт мөнәсәбәттәре министры Евгений Гурьев, Росимущество идаралығы етәксеһе Виталий Сергейчук, Рәсәй Федерацияһы энергетика министрының беренсе урынбаҫары Алексей Текслер, «Башнефть» акционерҙар нефть компанияһы» асыҡ акционерҙар йәмғиәте президенты, идаралыҡ рәйесе Леонид Корсик, «Рәсәй геология йәмғиәте» йәмәғәт ойошмаһы президенты Виктор Орлов, «СоюзНефтеГаз» дәүләт-ара нефть компанияһы ябыҡ акционерҙар йәмғиәтенең директорҙар советы рәйесе Юрий Шафраник күрһәтелгән. Ирекле директорҙарға кандидаттар — KAZ Minerals PLС компанияһының директорҙар советы ағзаһы Чарльз Ватсон, IG Seismic Services PLC директорҙар советы ағзаһы Морис Дижоль һәм Considine Solutions Pty Ltd компанияһы директоры Энтони Консидайн.
Ревизия комиссияһына индереү өсөн кандидаттар ҙа тәҡдим ителгән.
«Башнефт»тең директорҙар советын һәм ревизия комиссияһын яңынан һайлау йыйылышы 11 мартта уҙа.
«Башнефть» акционерҙар нефть компанияһы» асыҡ акционерҙар йәмғиәте акцияларының 84 проценты — Рәсәй Федерацияһыныҡы.


text:
БРИКС илдәре лидерҙары Өфө декларацияһын раҫланыФото: сараның рәсми сайтынан
БРИКС илдәре лидерҙары Өфө декларацияһын раҫланы
БРИКС илдәре лидерҙары Өфө декларацияһын раҫланыФото: сараның рәсми сайтынан
ӨФӨ, 2015 йыл, 10 июль. /«Башинформ» мәғлүмәт агентлығы, Эльвира Латипова/.
9 июлдә саммитта БРИКС илдәре башлыҡтары Өфө декларацияһын ҡабул итте. Унда берекмәнең үҙ-ара килешеп эш итеүҙең мөһим мәсьәләләре буйынса мөнәсәбәте сағылдырылған. Шулай уҡ Өфө эшмәкәрлек планына ҡул ҡуйылған, унда БРИКС-тың 2016 йылға һәм оҙайлы ваҡытҡа иҫәпләнгән күләмле бурыстары билдәләнгән. БРИКС-тың Иҡтисади партнерлыҡ стратегияһы раҫланған.
Ошо мөһим документтарҙан тыш, Бразилия, Рәсәй, Һиндостан, Ҡытай һәм Көньяҡ Африка Республикаһы лидерҙары алдында мәҙәниәт өлкәһендә хеҙмәттәшлек итеү тураһында хөкүмәт-ара килешеүгә, Яңы үҫеш банкы менән хеҙмәттәшлек, биш илдең сит ил эштәре министрлыҡтары араһында үҙ-ара эшмәкәрлек, БРИКС-тың берлектәге сайтын төҙөү тураһындағы меморандумдарға ҡул ҡуйылған.
Рәсәй Президенты Владимир Путин йомғаҡлау сығышында саммиттарҙың программаһы бай һәм йөкмәткеле булыуын билдәләне. Дәүләт башлыҡтарының үҙ-ара һәм киңәйтелгән осрашыуҙары төп ваҡиғалар булды. Өфөләге саммит Бөйөк Ватан һуғышы тамамланыуға һәм Берләшкән Милләттәр Ойошмаһына 70 йыл тулған мәлдә үтә һәм ошо юбилей саралары донъя йәмәғәтселегенә тыныслыҡты, тотороҡлоҡто, хәүефһеҙлекте тәьмин итеү маҡсатында берләшеү кәрәклеге хаҡында иҫкәртә, тип һыҙыҡ өҫтөнә алды Рәсәй башлығы.


text:
Башҡорт операһы солисткаһы ТӨРКСОЙ Опера көндәрендә ҡатнаша
ӨФӨ, 2015 йыл, 18 сентябрь. /«Башинформ» мәғлүмәт агентлығы, Ләйлә Аралбаева/.
15 сентябрҙән 24-нә тиклем Төркиәлә һәм Төньяҡ Кипрҙа ТӨРКСОЙ Халыҡ-ара опера көндәре уҙғарыла. Ижади проект 18-се тапҡыр ойошторола.
ТӨРКСОЙ-ҙың генераль секретары Дүсән Касеинов хәбәр итеүенсә, ойошма ағзалары булған илдәрҙең опера һәм балет оҫталары Стамбулда, Төньяҡ Кипр ҡалаларында сығыш яһай. Анталияла ТӨРКСОЙ кисәһендә ХХII Халыҡ-ара опера һәм балет фестивале программаһын артистарҙың концерт номерҙары биҙәйәсәк.
ТӨРКСОЙ Опера көндәрендә Азербайжан, Ҡаҙағстан, Ҡырғыҙстан, Төркмәнстан, Төркиә, Татарстан, Башҡортостан, Ҡытай һәм Төньяҡ Кипрҙан 24 башҡарыусы ҡатнаша. Башҡортостан исеменән ТӨРКСОЙ проекттарында даими ҡатнашыусы, Башҡорт опера һәм балет театры солисткаһы, Башҡортостандың халыҡ артисы Светлана Арғынбаева сығыш яһай.


text:
Башҡортостанда халыҡтың 21,46 проценты һайлау хоҡуғы менән файҙаланған Фото: Олег Яровиков
Башҡортостанда халыҡтың 21,46 проценты һайлау хоҡуғы менән файҙаланған
Башҡортостанда халыҡтың 21,46 проценты һайлау хоҡуғы менән файҙаланған Фото: Олег Яровиков
ӨФӨ, 2016 йыл, 18 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостанда 380 806 кеше тауыш биргән, был һайлаусыларҙың дөйөм һанынан 21,46 процент тәшкил итә. Үҙәк һайлау комиссияһы көндөҙгө сәғәт 12-гә ошондай мәғлүмәттәр бирҙе.
Республикала тауыш биреүҙе тәьмин итеү өсөн 3 426 участка һайлау комиссияһы эшләй. Бөтә һайлау участкаларында тауыш биреү өсөн үтә күренмәле стационар йәшниктәр ҡуйылған.
Быйыл һайлау участкаларында илле меңдән ашыу тәүге тапҡыр тауыш биреүселәрҙе көтәләр. Республикала 35 йәшкәсә һайлаусылар — 993608, 80 йәштән өлкән һайлаусылар — 131763, Бөйөк Ватан һуғышы ветерандары — 3072 кеше.


text:
Фото:
Дим районында заманса көндөҙгө стационар асылды
Фото:
Өфөнөң Дим районында 47-се ҡала поликлиникаһының яңы көндөҙгө стационары сафҡа индерелде.
Дауалау-профилактика учреждениеһы корпусын асыу тантанаһында ҡала хакимиәте башлығы Ирек Ялалов ҡатнашты. Уның һүҙҙәренсә, ағымдағы йылда социаль һәм һаулыҡ һаҡлау өлкәләрендә объекттар төҙөү күләме совет осорондағы иң яҡшы йылдар күрһәткестәренә ҡарағанда юғарыраҡ.
– Тәүгә бындай объекттарға ҙур средстволар бүленә. Быйыл ҡалала 10 яңы бала баҡсаһы асыласаҡ. Әлегә тиклем айырымланып тигәндәй йәшәгән райондар, шул иҫәптән Шакша, Максимовка, Дим биҫтәләре халҡы ыңғай үҙгәрештәрҙе тойһон өсөн күп көс һалына. 47-се поликлиниканы артабан да үҫтерәсәкбеҙ, — тине Ирек Ялалов.
Заманса стационар өлкәндәрҙе һәм балаларҙы дауалау һәм уларға диагностика үткәреү өсөн яңы ҡорамалдар менән йыһазландырылған.
Бөгөн 47-се поликлиника Дим районында берҙән-бер муниципаль күп профилле дауалау учреждениеһы булып тора. Унда 65 меңдән ашыу кешегә, шул иҫәптән балаларға ярҙам күрһәтелә. Заманса стационар – Дим районында һуңғы йылда сафҡа индерелгән өсөнсө һаулыҡ һаҡлау объекты. Шулай итеп, 2011 йылдың ноябрендә поликлиниканың яңы корпусы асылды, ә 2012 йылдың мартында ҡатын-ҡыҙҙар консультацияһы үҙ ишектәрен асты, тип хәбәр иттеләр Өфө хакимиәтенән.


text:
Фото:
Сәлиә Мырҙабаева Белоретта балалар поликлиникаһы төҙөлөшөн контролгә ала
Фото:
22 июндә Белоретҡа Дәүләт Думаһы депутаты, Һаулыҡты һаҡлау буйынса комитет ағзаһы Сәлиә Мырҙабаева килде, уның сәфәренең маҡсаты ҡала һаулыҡ һаҡлау учреждениеларының эше менән танышыу булды. Депутат үҙ маршрутында иң элек төҙөлөп ятҡан, көнөнә 300 кеше ҡабул итеүгә иҫәпләнгән балалар поликлиникаһына барҙы. Уны былтыр уҡ сафҡа индерергә планлаштырылғайны, әммә көрсөк арҡаһында килеп тыуған финанс етешмәүе һөҙөмтәһендә төҙөлөш туҡтатылғайны.
Әҙер тиерлек объект сираттағы һаҡаллы төҙөлөшкә әүерелеүе ихтимал ине, ләкин республика етәкселеге төҙөлөштө финанслау буйынса кәрәкле саралар күрҙе. Сәлиә Мырҙабаева балалар поликлиникаһы төҙөлөшөн үҙ контроленә алырға вәғәҙә итте һәм, Республика көнөнә ул бәләкәй пациенттар алдында үҙ ишектәрен киң асыр, тигән ышаныс белдерҙе.
Хәҙерге ваҡытта бинала төҙөлөш эштәре тамамланған тиерлек. Бөгөн объектта биналарҙы эске биҙәү эштәре алып барыла. Белорет районы хакимиәт башлығының социаль мәсьәләләр буйынса урынбаҫары Илгиз Тләүбаев билдәләүенсә, яңы поликлиника ҡаланың бәләкәй граждандарын медицина хеҙмәтләндереүе проблемаһын тулыһынса хәл итәсәк. Шуныһы иғтибарға лайыҡ, унда врач, диагностика һәм башҡа ҡәҙимге кабинеттар ғына түгел, шулай уҡ һыу менән дауалау бүлмәһе лә урын аласаҡ. Хәҙерге заман стандарттарына тап килгән поликлиника штаты төҙөлгән дә инде.
Һуңынан Дәүләт Думаһы депутаты психоневрология диспансерына барҙы һәм коллегалары менән был учреждениеның артабанғы эш мәсьәләләрен тикшерҙе. Диспансер 169 ауырыуға иҫәпләнгән һәм һуңғы ун йылда Белорет районынан ғына түгел, яҡындағы райондарҙан да пациенттарҙы ҡабул итә.
Сәфәренең аҙағында Сәлиә Мырҙабаева район-ара перинаталь үҙәк статусына эйә булған Белорет бала табыу йортоноң эше менән дә танышты. Комплекс составына перинаталь үҙәк, ҡатын-ҡыҙҙар консультацияһы, гинекология һәм бала табыу бүлексәләре инә, ул бөтә Урал аръяғы төбәгенән ҡатын-ҡыҙҙарҙы ҡабул итә. Бала табыу йорто сиктән тыш бәләкәй ауырлыҡтағы етлекмәгән балаларҙы тәрбиәләп аяҡҡа баҫтырыу өсөн иң заманса ҡорамалдар менән йыһазландырылған.


text:
2013 йылдан Рәсәйҙә гастарбайтерҙарҙың бармаҡ эҙҙәрен аласаҡтар
Айырым категория сит ил хеҙмәтсәндәренең Рәсәй Федерацияһына килеү һәм хеҙмәт эшмәкәрлеге алып барыу үҙенсәлектәре билдәләнде. Федераль законға индерелгән үҙгәрештәр араһында 2013 йылдың 1 ғинуарынан Рәсәй Федерацияһына виза алыуҙы талап итмәгән тәртиптә килгән сит ил граждандарына эшкә рөхсәт биргәндә уларҙы фотоға төшөрөү һәм мотлаҡ дактилоскопик теркәү индереүҙе билдәләргә мөмкин.
Был яңылыҡ тураһында 2010 йылдың 19 майындағы "Рәсәй Федерацияһында сит ил граждандарының хоҡуҡи хәле тураһында" Федераль законға һәм Рәсәй Федерацияһының айырым закон акттарына үҙгәрештәр индереү тураһында" 86-сы Федераль законда уҡырға мөмкин.